
1] מעלת ארץ ישראל.
1. קדושת הארץ.
1. חכמת אדם (שערי צדק, שער משפטי הארץ פרק י"א סעי' א') – "קדושת הארץ אף על פי שלענין תרומות ומעשרות לדעת הרבה פוסקים בטלה קדושתה ואינו חייב אלא מדרבנן, מכל מקום לענין גוף קדושתה אינו תלוי כלל בישראל, אלא היא מקודשת ועומדת מיום שנבראה. שהרי אברהם אבינו לא היה יכול לעמוד עליה לידע השר המושל שם (כדאיתא במדרש ובזוהר [לך לך דף עח ע"א]). וליצחק נאמר [בראשית כו, ג] גור בארץ הזאת שאין חוצה לארץ כדאי לך. ויעקב כתיב [בראשית לג, יט] ויקן את חלקת השדה, ופירש ר' אברהם בן עזרא להודיע חשיבת הארץ שכל שיש לו חלק בה כאלו יש לו חלק לעולם הבא. ואמר [בראשית כח, יז] זה שער השמים. וכתיב [ישעיהו לג, כד] העם היושב בה נשוא עון, ורוצה לומר שהקב"ה מעניש אותם כדי לנכות אפילו המזידים מעוונות הקטנים. (וכתיב [דברים יא, יב] ארץ אשר ה' אלקיך דורש אותה עיני ה' אלקיך בה מראשית השנה, ואף על פי שבכל העולם משגיח הקדוש ברוך הוא, כדכתיב [דברי הימים ב טז, ט] עיני ה' משוטטת בכל הארץ, מכל מקום בכל העולם אינו אלא משוטט ושם משגיח בפרטיות. ועיין בכפתור ופרח [פ"י] שמאריך בזה)".
2. יש לו אלקים.
1. כתובות (דף קי:) – "ת"ר: לעולם ידור אדם בא"י אפי' בעיר שרובה עובדי כוכבים, ואל ידור בחו"ל ואפילו בעיר שרובה ישראל, שכל הדר בארץ ישראל דומה כמי שיש לו אלוק, וכל הדר בחוצה לארץ דומה כמי שאין לו אלוק, שנא': לתת לכם את ארץ כנען להיות לכם לאלהים, וכל שאינו דר בארץ אין לו אלוה. אלא לומר לך: כל הדר בחו"ל כאילו עובד עבודת כוכבים; וכן בדוד הוא אומר: כי גרשוני היום מהסתפח בנחלת ה' לאמר לך עבוד אלהים אחרים, וכי מי אמר לו לדוד לך עבוד אלהים אחרים. אלא לומר לך: כל הדר בחו"ל כאילו עובד עבודת כוכבים".
2. קיום המצוות בחו"ל אינו דומה לקיומן בארץ ישראל.
1) רש"י (דברים פרק י"א פסוק י"ח) – "ושמתם את דברי. אף לאחר שתגלו היו מצויינים במצות, הניחו תפילין, עשו מזוזות כדי שלא יהיו לכם חדשים כשתחזרו".
1) מראי מקומות – רמב"ן (ויקרא פרק י"ח פסוק כ"ה, לשונו מובא לקמן), גר"א (דברים פרק י"א פסוק י"ח).
2) חתם סופר (גיטין דף מד. ד"ה חוץ) – "חוץ ממלאכתו מהו אלא לולדות ונימא דמפקע ולדות ממצות, חוץ משבת ויו"ט מהו דנימא דעיקור קפידא אינו בשביל ביטול מצותו של עבד אלא שבת ויו"ט שהרי הרב מצווה על שביתת עבדו כמו על שביתת בהמתו ואם העבד מחלל שבת כאלו הרב עצמו מחלל ומפקיע א"ע ממצוה זו, ויש לעיין הרי אפי' מכרו לח"ל דמקיים כל התורה רק מצות התלוי' בארץ אינו יכול לקיים ואפ"ה יוצא לחירות, וי"ל דהתם אינו מקיים שום מצוה דכל הדר בחו"ל כמי שאין לו אלוה אפי' קריאת שמע שקורא בחו"ל איננו כקורא בא"י כי גרשוהו מהסתפח בנחלת ה' וזהו מוסר גדול".
3) הו"ד הגרשז"א זצ"ל (הליכות שלמה תפילה פרק כ"ג הע' ט"ז, עמ' רע"ו) – "ורגיל הי' לשנן דברי החת"ס בגיטין מ"ד ע"א, בהא דמוכר עבדי חוץ משבת ויו"ט דסלקא בתיקו אם יוצא לחרות או לאו, אע"פ ששאר מצוות לא יוכל לקיים, וקשה הא במוכר עבדו לחו"ל אע"פ שמקיים כל התורה חוץ ממצות ישוב א"י בלבד קיי"ל דיצא משום כך לחירות, וכתב החת"ס 'וי"ל דהתם אינו מקיים שום מצוה דכל הדר בחו"ל כמי שאין לו אלוה, אפילו קריאת שמע שקורא בחו"ל איננו כקורא בא"י, כי גרשוהו מהסתפח בנחלת ד', וזהו מוסר גדול', עכ"ל. ובחי' למס' גיטין שם כתב רבנו דהטעם שכופה העבד את רבו לעלות מחו"ל לא"י, הוא כמו אשה שיכולה לכוף על כך לבעלה (כתובות ק"י ע"ב), והיינו מפני שא"י היא ביתם ועיקר מקומם של כל כלל ישראל".
3. מובטח לו שהוא בן העולם הבא.
1. כתובות (דף קי:) – "ורוח להולכים בה א"ר ירמיה בר אבא א"ר יוחנן: כל המהלך ארבע אמות בארץ ישראל מובטח לו שהוא בן העולם הבא".
2. רמב"ם (הל' מלכים פרק ה הלכה י"א) – "אמרו חכמים כל השוכן בארץ ישראל עונותיו מחולין, שנאמר ובל יאמר שכן חליתי העם היושב בה נשוא עון, אפילו הלך בה ארבע אמות זוכה לחיי העולם הבא".
3. אבן עזרא (בראשית פרק ל"ג פסוק י"ט), הו"ד חכמת אדם (שערי צדק, שער משפטי הארץ פרק י"א סעי' א', לשונו מובא לעיל) – "חלקת השדה חלק בשדה, והזכיר זה הכתוב להודיע כי מעלה גדולה יש לו לארץ ישראל, ומי שיש לו בה חלק, חשוב הוא כחלק עולם הבא".
4. הגרשז"א זצ"ל (הליכות שלמה תפילה פרק כ"ג הע' ט"ז, עמ' רע"ז) – "ומהאי טעמא לא היה ניחא ליה לרבנו כלל נסיעה במטוס בט הימים שמר"ח אב עד ת"ב, ואע"פ שבזמננו נסיעות אלו הם מעשים שבכל יום, מ"מ הואיל ומברכין על כך הגומל אין לאדם להכניס עצמו לספק סכנה בימים הללו ... ומ"מ לבוא לארה"ק התיר, ואפילו ביום תשעה באב עצמו, (ואפילו לצורך ביקור בלבד, אף דאינו מקיים מצות ישוב א"י (כמ"ש בשלטי גבורים פ"ג דשבועות), דמ"מ כל שהייה באר"י יש בה מעלה, וכהא דאמרו (כתובות קי"א ע"א) דכל המהלך ד' אמות באר"י מובטח לו שהוא בן העוה"ב). והורע בעיניו מאד מה שנפרץ הדבר שנוסעין מא"י לחו"ל שלא לצורך המצוות המבוארות בפוסקים, ואמר שאינו רואה היתר לכך, וכשנתבקש (בשנת תשל"א) לצאת לחו"ל לשמחת בר מצוה של נכדו, כתב שלא ראה היתר מספיק לכך (והוסיף שאף אם ירבה שם בהגדת שיעורי תורה לרבים ויהי' בכך משום מצות ת"ת דרבים, מ"מ כנגד הריבוי ב'ללמד' יגרם בכך מיעוט ב'ללמוד'). ובפרט לכהנים דיש לחוש לדעת הפוסקים (יו"ד סי' שע"ב) שאסורים לצאת משום טומאת ארץ העמים (וראה עוד לעיל פ"י ציון י"ב)".
4. מעלת [שכר] המצוות.
1. תוספתא (ע"ז פרק ד' הל' ג'), חרדים (מצוות התלויות באר"י פרק א' אות ט"ו, לשונו מובא לקמן) – "ישרה אדם בארץ ישר' ואפילו בעיר שרובה גוים ולא בחוצה לארץ ואפילו בעיר שכולה ישר' מלמד שישיבת ארץ ישראל שקולה כנגד כל מצות שבתורה וכל הקבור בארץ ישראל כאיל' קבור תחת המזבח".
2. רמב"ן (ויקרא פרק י"ח פסוק כ"ה) – "והנה הכתוב שאמר (דברים יא יז) ואבדתם מהרה ושמתם את דברי אלה וגו', אינו מחייב בגלות אלא בחובת הגוף כתפילין ומזוזות, ופירשו בהן כדי שלא יהו חדשים עלינו כשנחזור לארץ, כי עיקר כל המצות ליושבים בארץ ה'. ולפיכך אמרו בספרי (ראה פ), וירשתם אותה וישבתם בה ושמרתם לעשות (דברים יא לא לב), ישיבת ארץ ישראל שקולה כנגד כל המצות שבתורה, וכך הוא בתוספתא דע"ז (פ"ה ה"ב)".
5. מעלת החכמה.
1. בראשית רבה (פרשה ט"ז סי' ד') – "אמר רבי תנחום בשם רבי יהושע בן לוי עתיד הקדוש ברוך הוא להשקות כוס תרעלה לאומות ממקום שהדין יוצא מאי טעמא ונהר יוצא מעדן להשקות את הגן ומשם יפרד, והיה לד' נהרים אין כתיב כאן אלא לד' ראשים, אלו ד' גליות כנגד ד' ראשים, שם הא' פישון זו בבל, על שם (חבקוק א) ופשו פרשיו, הוא הסובב את כל ארץ החוילה שעלה והקיף את כל ארץ ישראל דכתיב ביה (תהלים מב) הוחילי לאלהים כי עוד אודנו, אשר שם הזהב אלו דברי תורה, שהן נחמדין מזהב ומפז רב, וזהב הארץ ההיא טוב, מלמד שאין תורה כתורת א"י ולא חכמה כחכמת א"י, שם הבדולח ואבן השוהם וגו', מקרא משנה ותלמוד ותוספתא ואגדה, ושם הנהר השני גיחון ...".
2. ב"ב (דף קנח:) – "כי סליק רבי זירא, קם בשיטתיה דרבי אילא, קם רבה בשיטתיה דרבי זירא. אמר רבי זירא, שמע מינה: אוירא דארץ ישראל מחכים. וטעמא מאי. אמר אביי: הואיל והוחזקה נחלה באותו שבט".
3. קידושין (דף מט:) – "עשרה קבים חכמה ירדו לעולם, תשעה נטלה ארץ ישראל, ואחד כל העולם כולו. עשרה קבים יופי ירדו לעולם, תשעה נטלה ירושלים, ואחד כל העולם כולו".
6. שהתפלה מקובלת בא"י יותר מבחו"ל.
1. חכמת אדם (שערי צדק, שער משפטי הארץ פרק י"א סעי' י"ד) – "ותפילתם יותר מקובלת מתפילתינו, כדאיתא בערובין [צ"ל ערכין] דף לב [ע"ב] דקפיד קרא על יהושע דלא בעי רחמי על עבודה זרה, דבשלמא משה לא היה זכות ארץ ישראל".
2. הגרשז"א זצ"ל (הליכות שלמה תפילה פרק כ"ג הע' ט"ז, עמ' רע"ו) – "וכמו כן הי' מזכיר דברי הח"א בספרו שערי צדק סי' א' ס"ג (ועיי"ש בפאה"ש שמקורו מערכין ל"ב) שהתפלה מקובלת בא"י יותר מבחו"ל, וכן מה שהובא בספרים (ראה 'סולם בית א-ל' להגר"י עמדין וס' ארצות החיים להגר"ח פלאג'י שער ד' אות י"א) דמה שאמרו במבכות י ע"א חרב אל הבדים אלו ת"ח שעוסקים בתורה בד בבד וכו' לא קאי על א"י, דאוירא דא"י מחכים כמו שאמרו בב"ב קנ"ח ע"ב, וז"ש וחד מינהו כתרי מינן וגמרי לה מקרא דולצן יאמר איש ואיש וגו', ועיין מהרש"א בכתובות ע"ה ע"א (אך בחי' כת"י למס' נדרים פ"א ע"א ועוד מקומות, כתב ע"ז 'לדידי תמוה טובא, והרי אחד מד' הדברים שלמד דוד מאחיתופל הוא שמצאו שהי' שב ועוסק בתורה יחידי ואמר לו והלא נאמר חרב אל הבדים, ומעשה זה הרי הי' בארץ ישראל'). ואמר לאחד שבא לבקש עצתו אם לעקור דירתו לא"י, בשם גדול א', בדרך צחות, שיהושע בבואו לכבוש את הארץ הרג את 'מלך חשבון', כלומר שיש להמנע מן החשבונות ולבוא לא"י".
2] מצוה ישוב ארץ ישראל.
1. תרי"ג מצוות, והורשתם את הארץ וישבתם בה.
1. רמב"ן (מסעי פרק ל"ג פסוק נ"ג) – "והורשתם את הארץ וישבתם בה כי לכם נתתי את הארץ לרשת אתה - על דעתי זו מצות עשה היא, יצוה אותם שישבו בארץ ויירשו אותה כי הוא נתנה להם, ולא ימאסו בנחלת ה'. ואלו יעלה על דעתם ללכת ולכבוש ארץ שנער או ארץ אשור וזולתן ולהתישב שם, יעברו על מצות ה'. ומה שהפליגו רבותינו (כתובות קי ב) במצות הישיבה בארץ ישראל ושאסור לצאת ממנה, וידונו כמורדת האשה שאינה רוצה לעלות עם בעלה לארץ ישראל, וכן האיש, בכאן נצטווינו במצוה הזו, כי הכתוב הזה היא מצות עשה. ויחזיר המצוה הזו במקומות רבים, באו ורשו את הארץ (דברים א ח). אבל רש"י פירש, והורשתם את הארץ, והורשתם אותה מיושביה, אז וישבתם בה, תוכלו להתקיים בה, ואם לאו לא תוכלו להתקיים בה, ומה שפירשנו הוא העיקר".
רמב"ן (השגות לספר המצוות לרמב"ם שכחת העשין מצוה ד') – "היא מצות עשה לדורות מתחייב כל יחיד ממנו ואפילו בזמן גלות כידוע בתלמוד במקומות הרבה. ולשון ספרי (ראה יב כט) מעשה ברבי יהודה בן בתירה ור' מתיה בן חרש ור' חנניה בן אחי ר' יהושע ור' נתן שהיו יוצאין חוצה לארץ והגיעו לפלטיה וזכרו את ארץ ישראל וזקפו את עיניהם וזלגו דמעותיהן וקרעו בגדיהם וקראו המקרא הזה וירשתה וישבת בה ושמרת לעשות אמרו ישיבת ארץ ישראל שקולה כנגד כל המצות שבתורה".
2. רשב"ש (סי' ג' ד"ה והעליה) – "והעליה לא"י היא הכנת המצוה, לפי שהמצוה היא לדור בא"י שכתוב וישבתם בה כמ"ש הרמב"ן ז"ל בחדושי התורה שלו ובספר המצוות שחיבר, וכן כתב א"א מורי הרשב"ץ ז"ל בספר זוהר הרקיע. ועוד שהרבה מצות נצטוו ישראל בארץ מה שלא נצטוו בח"ל, ומרע"ה לזה היה מתפלל ונכסף ליכנס לה כמו שנזכר במסכת סוטה, א"כ בין תלמיד חכם בין עם הארץ ראוי לו להשתדל בעליתה, שאם עם הארץ הוא יוסיף מצוה, וכ"ש וכ"ש אם ת"ח הוא שמוסיף מדרגה. ואף להיות הדרכים בחזקת סכנה כתבתי אני שאין להכריח לאיש ולאשה לעלות לפי שלא דברו חז"ל במקום סכנה, וכל אחד בעצמו ישער אם רוצה לסכן עצמו יעלה ואם לאו יחדל. זהו בירורן של דברים בקצרה, שמענה ואתה דע לך".
3. חרדים (מצוות התלויות באר"י פרק א' אות ט"ו) – "מצות עשה מן התורה לדור בא"י שנאמר וירשתה וישבת בה ואז"ל שמצוה זו שקולה כנגד כל מצות התורה ואמרו כל היוצא מא"י ודר בח"ל יהיה בעיניך כעע"א שנאמר כי גרשוני היום מהסתפח בנחלת ה' לאמר לך עבוד אלהים אחרים ואיתא במסכת בתרא אמר רשב"י דאלימלך ומחלון וכליון נענשו מפני שיצאו מא"י לח"ל שנאמר ותהום כל העיר אליהם ותאמרנה הזאת נעמי אמר ר' יצחק אמרו חזיתם נעמי שיצאת מא"י לח"ל מה עלתה לה אמר ריב"ק ח"ו שאפילו מצאו סובין לא יצאו ומפני מה נענשו מפני שהיה להם לבקש רחמים על בני דורן ולא בקשו ע"כ, מתרי"ג לרמב"ן ולרשב"ץ".
2. בזמן הזה: חיוב או קיום או כלום.
1. רק מצוה קיומית.
1) ויואל משה (פרק א' ענף ב') – "צריכין לומר דיש איזה חילוק גם לדעת הרמב"ן, דהמצוה הוא רק כשנזדמן להם לבני חו"ל שעלו לא"י דבזה אמרי' שהוא נוהג בזה"ז שמקיימים בזה מצוה, אבל כ"ז שלא עלו אין חיוב לעלות".
2) אג"מ (אה"ע ח"א סוף סי' ק"ב) - לשונו מובא לקמן.
2. אין דין [אא"כ שישראל שרוין על אדמתן].
1) אלף לך שלמה (אה"ע סי' ק"ו) – "כתב הרמב"ן בחי' עה"ת פ' תבוא עה"פ וירשתם אותה וישבתם בה וז"ל שמכאן מ"ע לישב בא"י ומזה הטעם יכול הבעל לכוף לאשתו והאשה לבעלה ללכת לא"י משום שיש מ"ע זו וכו' עיין שם בדבריו ולפ"ז מבואר מהרמב"ן שדוקא מכח מ"ע יכול הבעל לכוף לאשתו והנה מ"ע זו משמע דלא חל רק בעת שישראל שרוין על אדמתן שכך נאמר וירשתם אותה וישבתם בה ולפ"ז בזה"ז ליתא להאי מ"ע כלל וא"כ תו אין הבעל יכול לכוף אשתו ומזה מוכח דהרמב"ן ס"ל כדעת המרדכי הוא באה"ע סי' ע"ה עיין שם".
3. שלא לעלות לאר"י.
1) ר' חיים (תוס' כתובות דף קי: ד"ה הוא) - לשונו מובא לקמן.
4. מראי מקומות.
1) רמב"ם (הל' מלכים פרק ה' הל' ז') – "ומותר לשכון בכל העולם חוץ מארץ מצרים".
3. האם חושש לדעת של ר' חיים (תוס' כתובות דף קי: ד"ה הוא), הו"ד בט"ז (ס"ק ב') – "הוא אומר לעלות כו'. אינו נוהג בזמן הזה דאיכא סכנת דרכים והיה אומר רבינו חיים דעכשיו אינו מצוה לדור בא"י כי יש כמה מצות התלויות בארץ וכמה עונשין דאין אנו יכולין ליזהר בהם ולעמוד עליהם".
1. מבי"ט (ח"א סי' רמ"ה) – "ואנן נקטי' דלא כרבי' חיים בהא מילתא ורמינן אנפשין למיתי לא"י לאצטעורי בה טפי ולפום צערא אגרא".
2. אג"מ (אה"ע ח"א סוף סי' ק"ב, מכתב בשנה תשי"ב, 1952) – "ובדבר שאלתך אם יש מצוה עכשיו לדור בא"י כהרמב"ן או כהר' חיים בתוס' כתובות דף ק"י דאינה מצוה בזה"ז. הנה רוב הפוסקים סברי דהוא מצוה. אבל פשוט שאין זה בזה"ז מצוה חיובית שעל הגוף דא"כ היה ממילא נמצא שאסור לדור בחו"ל משום שעובר על עשה כמו מי שילבש בגד של ד' כנפות בלא ציצית שיש איסור ללבוש כדי שלא יעבור על עשה דציצית, ולא הוזכר איסור אלא על הדר בא"י שאסור לצאת ע"מ לשכון בחו"ל ברמב"ם פ"ה ממלכים ה"ט, וג"כ הא ודאי אינו איסור לאו ואם היה איסור גם לאנשי חו"ל הי"ל לרמב"ם לומר סתם אסור לשכון בחו"ל אא"כ חזק בא"י הרעב משמע דרק ליושבי א"י יש איסור שאסרו חכמים אבל מצד העשה אינה חיובית אלא כשדר שם מקיים מצוה. ובחדושי הארכתי הרבה בדברי ר"ח שבתוס' כתובות. וכיון שאינה מצוה חיובית יש ודאי להתחשב בהחשש של הר"ח בתוס' אם יוכל ליזהר במצות התלויות בארץ".
3. הגרשז"א זצ"ל (מנחת שלמה ח"ג סי' קנ"ח אות כ"ב, מכתב בשנה תשכ"ח, 1968) – "כתב כת"ר 'דלדעת הגר"א [אהע"ז סי' ע"ה סקי"ז] עיקר מצות ישוב א"י הוא כדי לקיים המצוות התלויות בה' וכתב נמי 'וכן נראה מדברי התוס' כתובות ק"י ע"ב לפי סברת ר"ח כהן', ולענ"ד אינו כן ואדרבה מדברי ר"ח כהן מוכח שגם בזה"ז שפיר נוהגת מצוה רבה זו של ישוב א"י, אלא שהוא סובר דכיון שאין יכולין להזהר בזה"ז בקיום המצוות התלויות בה לכן חלילה לבוא לא"י ולעבור על חוקי ד' ותורותיו ולקיים את המצוה ע"י עבירות, ומ"מ בזמננו דאפשר שפיר לשמור ולקיים שפיר חייבין לעלות גם לר"ח כהן, וה"ז דומה למ"ש שם בתחלת הדברים דלא נוהג בזה"ז משום סכנת דרכים שהפטור הוא מטעם אחר אבל לא מפני שבעיקר המצוה יש חילוק בין זה"ז לזה"ב, או כמ"ש התשב"ץ ועוד דפטורין בזה"ז מלעלות לא"י משום עניות שמעבירין על דעתו וע"ד קונו [גם הב"ח מיישב דברי הר"מ דהוי נמי משום פרנסה דרמיא רק אבעל ולכן הוא כופה אותה והיא אינה כופה אותו עיי"ש]. ואף גם בדעת הגר"א ז"ל נראה דשפיר סובר שדין ישוב א"י ודאי נוהג גם בזה"ז, אלא שלענין זה שיוכל האחר לכוף ולהכריח את השני לעלות לא"י סובר הירושלמי דהטעם הוא גם משום קיום המצוות התלויין בה אבל מטעם מצות ישוב א"י גרידא א"א לכוף ולהכריח, כמו שאין ב"ד כופין כל אדם לעלות לא"י משום חובת קיום מצות ישוב א"י".

4. איזה תלמיד טועה – מהרי"ט (ח"ב יו"ד סי' כ"ח), הו"ד בפת"ת (אה"ע סי' ע"ה סעי' ו').
5. חכמת שלמה (או"ח סי' רמ"ח על סעי' ד') – "ומה דכאן משמע בפשיטות דעלייה לארץ ישראל אף בזמן הזה הוי מצוה, עיין בבית שמואל אהע"ז סימן ע"ה [ס"ק כ] דמביא שם דיעות בזה, ודעת התוספות [כתובות קי, ב ד"ה הוא] דאין מצוה לעלות בזמן הזה לארץ ישראל, ע"ש, וי"ל הוא הדין בזה דלדידהו לא הוי מצוה ואסור לפרוש תוך שלשת ימים קודם שבת, ודו"ק היטב".
6. חכמת אדם (שערי צדק, שער משפטי הארץ פרק י"א סעי' ג') – "צריך שיהיה בקי בכל הדינים המבוארים בספר הזה בכדי שלא יצא שכרו בהפסדו, כי הרבה דינים יש שיכול לבא לידי מכשול, וזהו גם כן כוונת רבינו חיים כהן (שכתב תוס' סוף כתובות [קי ע"ב ד"ה הוא]) וז"ל שאין מצוה בזמן הזה לדור בארץ ישראל שהרבה מצות תלוים בארץ ואי אפשר להזהר בהן וענשם מרובה עכ"ל. ואין כוונתו מחמת שבטלה קדושת הארץ דאם כן למה ליה לכתוב שהרבה מצות תלוים כו', אלא כוונתו כיון שיש הרבה דינים ועונשן מרובה ואם אינו יכול להזהר בהם מוטב שלא יעלה".
4. הלכה: מקורות שמצוות/מעלות ישוב אר"י אפי' בזמנינו.
1. כופין לעלות לאר"י.
1) מחבר (סעיף ג') – "אבל מח"ל לא"י, כופין אותה לעלות אפילו מנוה יפה לנוה הרע, ואפילו ממקום שרובו ישראל למקום שרובו עובדי כוכבים. אין מוציאין מא"י לח"ל, ואפילו מנוה הרע לנוה הטוב, ואפילו ממקום שרובו עובדי כוכבים למקום שרובו ישראל".
2. מפליגין בספינה אפי' ער"ש - עי' סי' רמ"ח סעי' ד', לשיטות ומראי מקומות.
1) מחבר (או"ח סי' רמ"ח סעי' ד') – "והעולה לארץ ישראל, אם נזדמנה לו שיירא אפילו בערב שבת, כיון דדבר מצוה הוא, יכול לפרוש ...".
3. אמירה לנכרי בשבת לעשות מלאכה, כדי לקנות מקום באר"י - עי' סי' ש"ו סעי' י"א, לשיטות ומראי מקומות.
1) מחבר (או"ח סי' ש"ו סעי' י"א) – "מותר לקנות בית בארץ ישראל מן הא"י, בשבת, וחותם ומעלה בערכאות".
5. י"א שיש ג"כ מצוה בהליכה ד"א בא"י – מג"א (סי' רמ"ח ס"ק ט"ו, "ודוק' ע"ד להתיישב וי"א אפי' ע"מ להחזיר כיון דאפי' מהלך ד"א בא"י מצוה היא (כ"ה)"), תוס שבת (סי' רמ"ח ס"ק י"ז), באה"ט (סי' רמ"ח ס"ק י"ד), מ"ב (סי' רמ"ח ס"ק כ"ח, "י"א דה"ד כדי להתיישב בה וי"א דאפילו ע"מ להחזיר דלהלוך בה הילוך ד"א נמי הוי מצוה").
1. אולי ביאור הדבר, שאין מצוה ישוב ארץ ישראל אבל יש מעלה. עי' מחה"ש (ס"ק ח') "ויש אומרים כיון דאפילו מהלך כו'. כדאיתא בכתובות דף קי"א ע"א אמר רב ירמיה בר אבא אמר רבי יוחנן, כל המהלך ד' אמות בארץ ישראל מובטח לו שהוא בן עולם הבא". אבל ישוב אר"י הוא רק כדי להתיישב, וכן איתא בשלטי גבורים (שבועות דף ח.). וצ"ב, שלשון המג"א ומ"ב הוא "מצוה". וצ"ע.
2. מראי מקומות – כנה"ג (או"ח סי' רמ"ח הג' ב"י ס"ק ט"ז), יד אפרים (סי' י"ז אות כ"ג), שערים מצויינים בהלכה (סי' ע"ד ס"ק ב'), ציץ אליעזר (ח"ד סי' ה' פרק ב'), אוצר הפוסקים (כרך כ' עמ' י"ח), על פי התורה (פר' וארא פרק ד' הע' ל"ו).
1) הגרח"ק זצ"ל (נזר החיים עמ' רי"ח אות קס"ט) – "האם תייר שבא לארץ מקיים מצוה. תשובת מרן שליט"א [זצ"ל]: ישיבה בא"י היא מצוה, ויתכן שמקיים גם מצות ישוב א"י".
2) הגר"י ברקוביץ שליט"א -
Walking Daled Amos in Eretz Yisrael: My cousin tells me that every daled amos that you walk in Eretz Yisrael is a mitzvah - and he thinks about it when he strolls. Is there something to this that we should do? Should we be mechaven l’mitzvah when walking around in Eretz Yisrael? Does this have anything to do with mitzvos need kavanah?
Rav Berkovits: It doesn’t say b’feirush that it’s a mitzvah. People quote somebody about every dale mamos in EY, however the gemarah (at the end of kesubos) doesn’t say anything about daled amos, and doesn’t say it’s a mitzvah. Haleecha in Eretz Yisrael. It’s a metzious. It gives you a different shaychus to the Aibeshter. There’s a “dor” in Eretz Yisrael, and then there’s a “haleecha” also. To be in EY is to be in a makom kadosh - that is a “dor” in EY. There’s also a separate inyan of walking in it. A chavivus that gives you more of a shaychus. Even without kavanah, you’re having more of a shaychus.

6. האם צריך כוונה.
1. אינו מעכב.
1) משנת יוסף (ח"ד סי' נ"ז) – "ולפ"ז במצות ישוב א"י שהמצוה היא החוצאה [דאפילו אם יש מצוה ללכת ד' אמות בא"י, לא זו היא עיקר המצוה, כי אם לרשתה ולשבת בה], כמו בל"ת כן במ"ע, אין היא צריכה כונה, כיון שהתוצאה עשויה וקיימת. וכמו שכ' כת"ר בספרו (עמ' כב) לגבי מילה, דבמציאות נימול, לכן אפילו אם מתכוין בהדיא שלא לצאת יצא ידי חובתו בקיום המ"ע. - ובפרט שישוב א"י היא מצוה תמידית וכמו שגם זאת הזכיר כת"ר".
2. מראי מקומות – גר"ז (סי' רמ"ח קונ"א אות ח', "אבל לטייל יש להסתפק כיון שאינו מתכוין כלל למצות ההליכה בארץ ישראל וצ"ע בכהאי גוונא").
1) לכאורה מהגר"ז אין ראיה, שהוא מדברים מצד המעלה של הליכה ד' אמות, ואם מתכוון לטייל, אולי אין מצוה. אבל הוא לא מדבר בענין מצוה ישוב אר"י.
7. בזה"ז, בשהה עם אשתו י' שנים ולא ילדה בחו"ל, אם כופין אותו להוציא.
1. כן.
1) נוב"ק (אה"ע סי' א', תנינא סי' ק"ב ד"ה ואמנם) – "ואמנם בעובדא שהזכיר מעלתו שבאמת הבעל רוצה ליסע לא"י א"כ ממ"נ תצא דהרי הני פוסקים דס"ל שאין ישיבת חו"ל מן המנין הוא משום דעון חו"ל גורם והא ודאי דמי שיושב באונס בחו"ל לא שייך לומר עונו גרם דאונס הוא ואין עליו מזכרת עון כלל. והנה בכתובות דף ק"י ע"ב ת"ר הוא אומר לעלות וכו' כופין אותה ותצא שלא בכתובה ובש"ע סי' ע"ה סוף הסי' פסק דמנוא אמון ולמעלה אין כופין משום סכנה וכן הר"ח בתוס' בכתובות שם ד"ה הוא אומר פסק דבזה"ז ליכא מצוה בישיבת א"י. ועתה ממנ"פ אם נתפוס לומר שהוא סכנה או נתפוס דעת ר"ח שאין בזה"ז מצוה לעלות לא"י א"כ ל"ש לומר דעון חו"ל גורם שלא ילדה שהרי אנוס הוא ואין עליו משפט עון כלל וממילא יוציא ויתן כתובה מטעם ששהתה עשר שנים ולא ילדה. ואי נימא שיש מצוה לעלות לא"י ואין שום סכנה וא"כ שפיר דאין לגרשה מטעם שלא ילדה דנוכל לומר עון חו"ל קא גרים מ"מ עכ"פ תצא מטעם הוא אומר לעלות. ואם נותן הכתובה אינה יכולה לעכב הגירושין ממנ"פ".
2) פת"ת (אה"ע סי' ס"ק ט"ז, סי' קנ"ד ס"ק כ"ה).
3) האלף לך שלמה (אה"ע סי' ה') – "ראיתי בספר גבעת פנחס סי' ב' שרוצה לדחות דברי הנו"ב שכתב דאם רוצה לעלות לא"י אז יכול לגרשה בע"כ לכ"ע ומכח ממ"נ והוא דחה דנהי דאינו חייב לעלות לא"י מכח סכנת דרכים מ"מ אם אינו עולה ברצון לא מכח אונס לא נחשב אונס עיין שם ולדעתי דבריו וראיותיו אינן ודימה ענינים נפרדים דודאי לכל מילי דעלמא דדי ברצון בלב בזה אף דהוי אונס אם בלבו אינו עושה זה מכח אונס רק ברצון נחשב רצון משום דהרי עכ"פ בלב הוא ניחא לי' בכך ודי בזה אבל במצוה או עברה הרי מחשבה רעה אין הקדוש ברוך הוא מצרפה למעשה ובפרט בביטול מ"ע דוקא אם בידו לעשותה והוא מבטלה בזה נחשב כביטל בידיו כיון דבידו לעשות ואינו עושה כעין דאמרינן בישב ולא עבר עברה נותנין לו שכר כעושה מצוה והיינו מכח דבידו הי' לעשות כן ה"נ להיפוך אם הוי בידו לקיים המצוה ולא קיים הוי כביטל בידים ועל זה חייב עונש בידי שמים אבל אם רצה לקיים לא הי' יכול דהוי אונס המעכבו נהי דהוא אינו עושה מכח אונס וניחא לי' בכך מ"מ מעשה לא נחשב רק מחשבה בלב ועל זה אין עונשין ולא אמרינן דעון ח"ל גורם רק היכא דהוי מעשה ולא מחשבה דלא גרע אין זה מכל עונות דאין עונשין על המחשבה וי"ל עוד דהכלל כך הוא דמה דהוי אונס ובלבו ניחא לי' זה לא נחשב אונס ומ"מ רצון נמי לא נחשב ולכך בכל הראיות שמביא בספר הנ"ל בכולהו בעינן אונס גמור לבטל המעשה ולכך אם בלבו ניחא לי' לא נחשב אונס אבל בהילוך לא"י וכל דבר עברה אין עונשין מן השמים רק אם עושה ברצון וכל דהוי האונס מעכבו ואם רצה לעשות נמי לא הי' יכול לא נחשב רצון וראי' עוד דלא כספר הנ"ל ממכות ו' /ט"ז/ גבי קיימו ולא קיימו בטלו ולא בטלו דקאמר שם נ"מ במתה מאלי' או נשרפה א"כ משמע דלמ"ד בטלו ולא בטלו אם נתבטל המעשה מאליו מחמת אונס הוי כקיימו ולמה אינו מחלק בין אם ניחא לי' בהאונס או לא ואם ניחא לי' להוי כבטלו בידים ובע"כ דאין לחלק בזה ולגבי מצוה לא משגחינן על דברים שבלב וא"כ אף למ"ד קיימו ולא קיימו היינו כיון דעבר על ל"ת תחלה בפועל לכך אין לו תקון רק אם מתקן בפועל ואף אונס ממש אף אם לא ניחא לי' בהאונס דהרי יתחייב מלקות עי"כ מ"מ לא מהני אף אונס ממש כיון דתחלה עשה הל"ת ברצון אבל היכא דלא עשה איסור ברצון מתחלה בענין דאונס ממש מהני ופוטרו מעון ודאי אף אם בלבו ניחא לי' לא נתחייב בכך ודברי הנו"ב נכונין כן נ"ל ברור בעז"ה".
2. לא.

1) הפלאה (כתובות דף קי: על תוד"ה הוא, גבעת פנחס סי' ב') – "והא דאמר ביבמות דף ס"ד שאין ישיבת חו"ל עולה משום דעוון חו"ל גורם, יש לומר אף בזמן הזה. דכבר כתבתי בחידושי גיטין והבאתי לעיל בריש מכילתין דף ג', דכל אונס אינו טענה אלא כשהעיכוב הוא מחמת האונס אבל אם אינו רוצה לעשות אין טענת אונס [אף במקום] שאם הי' רוצה הי' אונס ע"ש. א"כ ה"נ כיון שאינו עולה משום חן מקומו וארצו ולא מחמת פחד סכנה, עון הוא בידו וכדקאמר לעיל דף ע"ה אמרינן המצפה לראותו, וגם לפמ"ש בשם הר"ת דאין מצוה עכשיו הוא ע"ד שאמרו חז"ל בריש שבת [ד א] שהתירו לו לרדות קודם שיבא לידי איסור סקילה דמוטב שיעשה איסור קל ולא יעשה איסור חמור, וכן ביפת תואר שהתירה התורה נגד היצה"ר וכן בכמה מקומות, ואעפ"כ מצינו שנענש עליו דהי' לו להתגבר [על] יצרו ולא הי' עושה איסור כלל, ה"נ אף דאין מצוה משום שיבא לידי קלות במצוות באיסור חמור [במצוות] התלויות בארץ, עבירה היא כך נלענ"ד ודו"ק".
2) בית הלוי (פר' שמות ד"ה וירא) – "דמבואר בהפלאה (כתובות קי ע"ב) בהא דקיי"ל דבשהה עם אשתו עשר שנים ולא ילדה דע"פ דינא דגמרא כופין אותו להוציא, וכתבו הפוסקים דבחוץ לארץ אין כופין דדלמא עון ישיבתו בחו"ל גרם לו שלא ילדה אשתו, וכתב בהפלאה אע"ג דאנן פסקינן כרבינו חיים כהן שהביאו התוס' בסוף כתובות (שם ד"ה הוא אומר) דבזה"ז אין מחוייב לעלות לארץ ישראל משום כובד הישיבה והדוחק שבא"י, וא"כ הא לא שייך לומר דעון ישיבתו בחו"ל גרם לו, מ"מ שפיר כתבו הפוסקים דבחו"ל אין כופין דדלמא גם אם לא היה האונס ג"כ לא היה עולה ומש"ה מגיע לו עונש על שאינו עולה, אע"ג דהשתא הוא אנוס".
8. טעם גדולי עולם לא עלו.
1. ארחות חיים (טעם לחביבות האבות לקבורת ארץ ישראל אות א'), כל בו (סי' קכ"ז) – "כתב הר"מ [רמנ"ע] וששאלת להודיעך עיקר המצוה ההולך לארץ ישראל אינו אלא כמו שמפורש במסכת כתובות ואם מוחלין לו על כל עונותיו, הכי מפורש בסוף מסכת כתובות ובלבד שיהיה פרוש מכאן ואילך ויזהר מכל מיני עון ויקיים כל המצות הנוהגות בארץ שאם יחטא יענש יותר מאם יחטא חוצה לארץ כי ה' דורש אותה תמיד ועיני ה' בה והשגחתו תמיד ואינו דומה מורד במלכות בפלטין למורד חוץ לפלטין, והיא ארץ אוכלת יושביה, וכתיב (ויקרא יח, כח) ולא תקיא וכו', לפי שהיא תקיא עוברי עבירה והיינו דכתיב (שם כו, לב) ושממו עליה אויביכם היושבים בה, ואפילו אומות העולם שבה אין מצליחים מחמת שהם עוברי עבירה, ועל כן עכשיו שממה היא ואין בה עיר המוקפת חומה ומיושבת כמו בשאר עירות ואותן ההולכים לשם ורוצים לנהוג קלות ראש בפחזותם ולהתקוטט שמה קורא אני עליהן (ירמיה ב, ז) ותבאו ותטמאו את ארצי מי בקש זאת מידכם רמוס חצרי אבל מי שהלך להתנהג בקדושה ובטהרה אין קץ לשכרו ובלבד שיוכלו להתפרנס דכל דחליק אדעתא למדר וכו' כדאיתא פרק האיש מקדש, וששאלת אם פטור שם מחבוט הקבר לא ידעתי, וששאלת למה לא הלכו גדולי ישראל לשם כל האמור לשם אשיבך דלא הוה מוותר /מותר/ להו והיו צריכים להתבטל מלמודם ולשוט אחר מזונותם ואמרינן פרק מי שהוציאוה דמותר לצאת מארץ ישראל לח"ל אחר רבו ללמוד תורה כל שכן שאין לילך מרבו מח"ל לארץ ישראל וכל שכן להתבטל מתלמודו ולשוט אחר מזונותיו, וששאלת לפרש לך הדר בח"ל כמי שאין לו אלוה אשיבך היינו משום דעיקר שכינה בארץ וכבודו בארץ ישראל כסא מול כסא וכתוב (מלכים - א ח, מח) והתפללו דרך ארצם תלפיות תל שכל פיות פונות לשם".
9. טעם כופין לעלות לא"י.
1. תוס' הרא"ש (כתובות דף קי: ד"ה לאיתויי וכו') – "ומה שהק' כל העבדים יפקיעו עצמן מרשות אדוניהם, יותר מזו עשו חכמים משום יישוב א"י שהאשה יכולה להפקיע עצמה מבעלה".
תוס' הרא"ש (כתובות דף קי: ד"ה הוא אומר וכו') – "וי"ל דמיירי אפי' הוא מחו"ל ונשא אשה בא"י ובכה"ג כופין מיהודה לגליל כדאיתא בתוספתא. והכא אין כופין משום יישובה של א"י".
2. ריטב"א (כתובות דף קי: ד"ה הכל) – "הכל מעלין כו'. פירוש ואפי' לאחר החרבן דאכתי איכא חבת הארץ וכדאיתא בגמרא, ומיהו שמעתי מרבינו דדוקא שיש שם יישוב ארץ ישראל ושאין סכנה בדרכים ושאינו צריך לעבור ים שהוא בחזקת סכנה".
3] אסור לצאת מאר"י.
1. ב"ב (דף צא.) – "ת"ר: אין יוצאין מארץ לחו"ל אא"כ עמדו סאתים בסלע ... שאפי' מי שיש לו זכות אבות, אינה עומדת לו בשעה שיוצא מארץ לחוצה לארץ".
1. רמב"ם (הל' מלכים פרק ה' הלכה ט') – "אסור לצאת מארץ ישראל לחוצה לארץ לעולם, אלא ללמוד תורה או לישא אשה או להציל מן העכו"ם ויחזור לארץ, וכן יוצא הוא לסחורה, אבל לשכון בחוצה לארץ אסור אלא אם כן חזק שם הרעב עד שנעשה שוה דינר חטין בשני דינרין, במה דברים אמורים כשהיו המעות מצויות והפירות ביוקר, אבל אם הפירות בזול ולא ימצא מעות ולא במה ישתכר ואבדה פרוטה מן הכיס, יצא לכל מקום שימצא בו ריוח, ואף על פי שמותר לצאת אינה מדת חסידות שהרי מחלון וכליון שני גדולי הדור היו ומפני צרה גדולה יצאו ונתחייבו כלייה למקום)".
2. חכמת אדם (שערי צדק, שער משפטי הארץ פרק י"א סעי' י"ד) – "אסור לצאת מארץ ישראל חוץ לגבולותיה, אפילו באותה מלכות, אלא ללמוד תורה, או לישא אשה, או להציל נפשות, ויחזור לארץ, וכן יוצא הוא לסחורה ולחזור. אבל להשתקע שם אסור, אלא אם כן חזק הרעב עד שנעשה שוה דינר חיטים בב' דינרים, ואם הפירות בזול ולא ימצא מעות להשתכר, מותר לצאת למקום שימצא בו ריוח, ואף על פי כן אינו מדת חסידות (רמב"ם פ"ב מהל' מלכים [צ"ל פ"ה ה"ט] מגמרא ע"ז יג ע"א). ונראה לי דכל שכן שאז מותר להוציא פירות ולמוכרם, בכדי שיהיה להם מעות, והטעם דאסור לצאת מפני שיש שם ישראל מועטים, בכדי שלא תשאר ריק מישראל, והם מתפללים בשלום כולנו, ותפילתם יותר מקובלת מתפילתינו, כדאיתא בערובין [צ"ל ערכין] דף לב [ע"ב] דקפיד קרא על יהושע דלא בעי רחמי על עבודה זרה, דבשלמא משה לא היה זכות ארץ ישראל".
2. לטייל.
1. אסור – מחבר (סי' תקל"א סעי' ד'), לבוש (סי' תקל"א סעי' ה'), ערה"ש (סי' תקל"א סעי' ה', לשונו מובא לקמן), מ"ב (סי' תקל"א ס"ק י"ד, לשונו מובא לקמן).
1) שבט הלוי (ח"ה סי' קע"ג) – "אשר שאל בקצור, אם אילת ואופירה חו"ל, על אופירה כמעט אין ספק שהוא חו"ל, וגם אילת יראה כן, ואשר שאל בענין הטיולים למקומות אלה אם הם חו"ל, ואם בכלל יש לאיסור זה משך זמן איסור, ואם עובר הגבול לשעה קלה, מדברי הרמב"ם פ"ה ממלכים ה"ט יראה ברור דעיקר האיסור הוא דוקא בדירת חו"ל וכלשון הגמ' כתובות ק"י ע"ב כל הדר בחו"ל, וזה לא התירו אלא אם חזק הרעב בא"י אבל לצאת ולחזור והוא שוכן בקביעות בא"י התירו במקום צורך אפילו סחורה, ומשמעותו אפילו אינו חסר לו לפרנסתו, והיינו משום דשרש האיסור רק בדירת קבע, והא דילפינן מדוד שאמר כי גרשוני היום מהסתפח בנחלת ה' וילפינן מזה דאסור לדור ונקרא כעע"ז אף על פי שהי' רק לזמן היינו שחשב דוד שישאר שם לדור זמן רב תדע דישב שם יותר משנה עם נשיו ועבדיו כמבואר שמואל א' כ"ז. אבל בדעתו לחזור אסור לצאת שלא לצורך כלל, אבל בצורך כל דהו לא גזרו, ובטיול ע"פ סברא לא נקרא צורך, ומכ"מ אם הולכים לזמן מועט מאד לראות פלאי הטבע של יוצר בראשית ב"ה יש מקום לצדד להקל, כמובן צריך להפך הכל לדרך מצוה, ועיין בבלי וירושלמי ריש פ"ג דמו"ק".
3. לראות פני חבירו.

1. מג"א (סי' תקל"א ס"ק ז') – "לטייל. אבל יצא להרויח או לראות פני חבירו שרי דמקרי מצוה עססי' רמ"ח".
2. מ"ב (סי' תקל"א ס"ק י"ד) – "אבל מא"י לחו"ל אינו מותר אלא ביצא להרויח או לראות פני חבירו דהוא חשיב דבר מצוה שמותר לצאת מא"י בשביל זה".
3. ערה"ש (סי' תקל"א סעי' ה') – "וכן דווקא שלא בא בנסיעתו זאת מא"י לח"ל לשם עסק או לראות פני חבירו וכ"ש לדבר מצוה אלא לטיול בעלמא דבטיול בעלמא מא"י לח"ל לא התירו לו לגלח שלא היה לו לצאת לטיול בעלמא מא"י לח"ל אבל מח"ל לא"י או מא"י לא"י או מח"ל לח"ל אפילו לטיול בעלמא מותר לו לגלח".
4. הגר"א נבנצל שליט"א (ביצחק יקרא סי' רמ"ח סעי' ד') – "בזמן הזה שאפשר להתקשר עם חבירו בטלפון וכדו', נראה דיש לצמצם את התר הנסיעה לחו"ל לראות פני חבירו, רק למקרים מיוחדים".
5. איזה מצוה יש לראות פני חברו בעלמא.
1) מועדים וזמנים (סי' רכ"ז הע' ס"ק א') – "ובעיקר איסור יציאה מארץ ישראל לחוץ לארץ, מאד אני תמה על המג"א (או"ח תקל"א ס"ק ז) והאחרונים שם דכתבו דהאיסור לצאת מארץ ישראל לחוץ לארץ היינו לטייל, אבל להרויח או לראות פני חברו שרי ע"ש, וכן הביא המ"ב לדינא שם (ס"ק יד) בלי חולק. וצע"ג איזה מצוה יש לראות פני חברו בעלמא דשרי בשביל כך לצאת את הארץ ומנליה האי דינא. ולא דמי לאיסור לצאת בספינה לפני שבת דשרי במקום צורך ואפילו לראות פני חברו וכמבואר ברמ"א סו"ס רמ"ח, דהתם אינו אלא איסור דרבנן, וטעם האיסור רפיא בידן, ואולי לא שייך כלל אצלנו כיום ע"ש בפוסקים, וע"כ התם שפיר מתירין בכל צורך אפילו לראות פני חבירו, אבל לצאת לחוץ לארץ שרי רק ללמוד תורה ולישא אשה או למ"ע אחרת, ולא שרינן לכל מצוה וכמבואר בקידושין (לא ב) ע"ש, ומנלן דשרי לצאת אם כוונתו רק לראות פני חברו. ואף אי נימא שמקיים בכך מצות ואהבת לרעך כמוך, לא מסתברא דשרי לבטל בשביל כך מצות ישוב הארץ ולעבור על האיסור לצאת. ועיין גיטין (עו ב) שאסור ללוות עד חוץ לארץ אפילו לרבנן ע"ש. והיינו טעמא שלמצות לויה אפילו לתלמיד חכם אין היתר יציאה אפילו בדרך עראי, והיאך שרינן כאן לראות פני חברו לחוד. ועיין היטב לשון הרמב"ם (הל' אבל פי"ד ה"א) 'מצות עשה של דבריהם לבקר חולים ולנחם אבלים ולהוציא המת וכו' ואלו הן גמילות חסדים שבגופו שאין להם שיעור, אף על פי שכל מצוות אלו מדבריהם הרי הן בכלל ואהבת לרעך כמוך, כל הדברים שאתה רוצה שיעשו אותם לך אחרים, עשה אתה אותן לאחיך בתורה ובמצוות'. הרי שהמצוה רק מדבריהם אף שיש בזה קיום דמ"ע של ואהבת לרעך כמוך, ודבריו צ"ב. אבל נראה כוונתו דלמצות ואהבת לרעך כמוך אין שיעור, וחכמים חייבו משורש האי מצוה דברים אלו, וא"כ עיקר החיוב הוא מדבריהם אף שמקיים נמי בכך מצות ואהבת לרעך כמוך, וא"כ למצוה שחיובה דרבנן מסתברא דלא שרי לצאת, דלא דמי ליוצא ללמוד תורה ולישא אשה. וכ"ש לראות פני חברו יש לומר שאין כאן אפילו קיום מצות ואהבת, דמאן יימר לן דמיירי דוקא כשחברו נמי משתוקק לראותו, וכן אדרבה יבוא הוא לבקר אם צריך לו. וצריך לאוקמי באופן שחברו בחוץ לארץ ומשתוקק לראותו ואי אפשר לו לבוא, וכה"ג דוקא הוא דהתירו הפוסקים, או נימא דמיירי שרוצה לראותו לעזור לו ולעודדו והוה בכלל גמילות חסדים בגופו, אבל לראות פני חברו סתם לא שרי וצ"ב. אמנם לע"ד נראה לבאר האי דינא באופן אחר, ונראה דכשם דשרי לצאת לחוץ לארץ לסחורה ואפילו להרוחה בעלמא וכמבואר בשו"ע (תקלא סעיף ד) ומקורו ממו"ק (יד, א) [וע"ש בריטב"א שדעתו דתלמיד חכם ואדם חשוב לא יצא להרוחה בעלמא], ואף דלא שרי לצאת אלא לצורך, נראה שריבוי המסחר הוא לטובת הארץ, שבזה יתרבו היושבים והגרים שם בקביעות, וע"כ התירו לצאת למסחר גם להרוחה, דהוה נמי צורך, שהתירו בצורך כל דהו להקל על יושבי הארץ שיתרבו הבאים. ויש לומר שמטעם זה גופא התירו נמי הפוסקים וסתמו להתיר בכל צורך אפילו לראות פני חברו, שאין העולה ארצה צריך לינתק לעולם מחבריו בחוץ לארץ, שיכול לצאת שם ע"מ לחזור גם להאי צורך, דלא גרע מיציאה להרוחה בעלמא, דעיקר דירתו נשאר בארץ, וזה עיקר המ"ע לקבוע דירתו בארץ ולא לצאת. אולם יציאה באקראי נראה שהאיסור אינו אלא מדרבנן והתירו לכל צורך גם להנ"ל שהקילו הרבה בהאי איסור מהטעם שביארנו שיתרבו מעיקרא עולים ארצה וא"ש. [שוב מצאתי גם בקרן אורה (מו"ק יד. ד"ה גמרא) שהאיסור לצאת ע"מ לחזור הוא רק דרבנן וכמ"ש])".
2) מראי מקומות – ודרשת וחקרת (ח"ה(א) עמ' ק"פ ד"ה ופתרון).
6. מראי מקומות.
1) אמנם עי' ב"י (סי' רמ"ח  ).
2) תשובות והנהגות (ח"ה סי' שצ"ג) – "ונראה שיש לחלק דעד שלושים יום נקרא עראי, כמו שמצינו במזוזה, וכאילו מושבו עוד בארץ ישראל, ולכן מותרת יציאה לחוץ לארץ אף לראות פני חבירו, או לנופש, ורק טיול בעלמא שאינו אלא תאוה אסור, שבזה הוי כממאס ארץ חמדה, וליותר משלושים יום, דוקא לצורך מצוות חשובות כמו תלמוד תורה ולשאת אשה מותר, ולענין סחורה, לא הגבילו עד שלושים יום, שאי אפשר לקבוע, וכן התירו בסחורה סופו משום תחילתו, שאם ננעל דלת, שהנכנס לארץ ישראל שוב אינו יוצא למסחרו, לא יבואו לארץ ישראל. וכעין זה שמעתי על גדול אחד זצ"ל, שכשבא לבקר בארץ ישראל, נזהר שלא לשהות יותר משלושים יום, שאז הוי קבוע בארץ ישראל, ולא יוכל לצאת אלא בתנאים מסוימים, ועיקר האיסור לצאת הוא כשקבוע, אבל כשהוא עראי בארץ לא חמור לצאת שלא נשתרש כאן".
4. להרוחה.

1. מיקל – מג"א (סי' תקל"א ס"ק ז', לשונו מובא לעיל), מ"ב (סי' תקל"א ס"ק י"ד, לשונו מובא לעיל).

2. מראי מקומות – הגר"א נבנצל שליט"א (ביצחק יקרא סי' רמ"ח ס"ק ל"ד).
5. כיבוד אב ואם.
1. מראי מקומות.
1) חכמת אדם (שערי צדק, שער משפטי הארץ פרק י"א סעי' ה', עי' בינת אדם ס"ק ג') – "מי שיש לו אב ואם ומוחים בידו מלעלות, צ"ע אם מחוייב לציית אותם מדין כיבוד, או דינו כשאר מצות שאם יצוו לאדם לבטל א' מהמצות לא ישמע להם, כדאיתא ביורה דעה סי' רמ [סעי' טו]".
6. קברי צדיקים.
1. אסור.
1) הגרח"ק זצ"ל (דולה ומשקה עמ' ש"ס) – "שאלה: מי שפועל לחיזוק קדושת בית הכנסת, האם מותר לו לנסוע לחו"ל לקבר התוי"ט, להתפלל לישועת הכלל והפרט, ובמיוחד לישועת המתחזקים בקדושת ביהכנ"ס. תשובה: אסור לנסוע לחו"ל רק ללמוד תורה ולישא אשה".
עי' הגרח"ק זצ"ל (עלי שי"ח עמ' רע"א אות ז') – "שאלה: האם מותר לצאת מא"י לחו"ל לתפלל על קבר של צדיק. תשובה: אין ראוי".
2. מותר.
1) על פי התורה (פר' וארא פרק ד' אות קי"ד) – "להשתטח על קברי צדיקים שבחוץ לארץ - כתבו כמה פוסקים שמותר לצאת מארץ ישראל".
3. מראי מקומות – שד"ח (פאת השדה מערכת אר"י אות ב'), אג"מ (רשומי אהרן ח"ב או"ח סי' תקנ"ט אות א', "כדאי להוציא ממון כדי להתפלל על קברי אבות").
7. נשים.
1. בית הלוי (ח"ב סוף סי' נ') – "והנה בהך מ"ע וירישתם אותה וישבתם בה הרי י"ל דנשים פטורות ממנה דהרי נשים לא נטלו חלק בארץ וכמש"כ רש"י במסכת ברכות (דף ך') דמש"ה איבעי לן גבי בהמ"ז אי נשים חייבות בו מד"ת, ומש"ה בזמן הבית דגם מלבד המצוה איכא המעלה של קיום המצות וזה שייך גם בנשים מש"ה גם היא יכולה לכוף אותו, אבל בזה"ז דליכא רק משום עיקר המצוה מש"ה הוא יכול לכופה דהוא מצווה בה אבל היא אינה יכולה לכופו דהיא לא מפקדה, והוא תי' נכון בדעת הר"ם, אבל מה דחולק שם הירושלמי על ש"ס דידן גם בדין לעלות מא"י לירושלים ומחלק בין אותו לאותה צ"ע".
2. הגרח"ק זצ"ל (תשובת הגר"ח עמ' קצ"ט אות שנ"ז) – "שאלה: כתב הבית הלוי ח"ב ס"ס נ' דנשים אין מצוות בישוב א"י וצע"ג ממש"כ רש"י גיטין ח' א' ד"ה כמוכר דטעם דהמוכר עבדו לח"ל יצא לחירות דקנסינן ליה כיון דאסור לצאת מא"י וצ"ע והלא עבד הוקש לאשה וממילא עבד פטור ממצות ישוב א"י. תשובה: רשב"ם בב"ב צ"א א' כ' דהטעם שאסור לצאת מחו"ל משום שמפקיע עצמו מן המצות".
8. מבקרים מח"ל לא"י.
1. ריטב"א (ריש דף עו:) – "והאמר רב ספרא כי הוו מפטרי רבנן מהדדי בעכו הוו מפטרי. פי' דרבנן דארץ ישראל מלוין לחבריהם בני מדינת הים שבאו ללמוד בא"י ולהם היה מותר לשוב לבתיהם אבל אל בני ארץ ישראל היה אסור להם לצאת מן הארץ אל חו"ל ולפיכך לא היו מלוין אותן אלא עד עכו".
2. מהריט"ץ (סי' פ"ה) – "אחר העיון וההשקפה אפ' לומר דמאי דכתבו התו' והרמב"ם ז"ל דצריך לחזור היינו דוקא במי שהיתה דירתו בא"י הוא ואבותיו הילכך אסור לצאת לח"ל אם לא לישא אשה ויחזור אח"כ אבל זה שבא מארץ מרחקים מח"ל לא"י ובודאי שכונת ביאתו פה הוא שחשב למצוא מנוח אשה ומדור וכיון דלא איתדר ליה הרי מתחלה כשבא לא"י נעשה כאלו בא על תנאי ולא נתקיים תנאו צא ולמד מהא דאמ' בקדושין ההוא דזבין נכסיה אדעתא למיסק לא"י ולא איתדר ליה וכו' ופי' רש"י לא אתדר ליה לפי שלא מצא מזונותיו או לא מצא מדור עכ"ל הרי דאחר ששתי אלה מעכבים המכר אעפ"י שלא התנה בפי' מכ"ש כשהיה בדעתו לבא לא"י לישא אשה ולא מצא וגם לא מצא מזונותיו ואני המדבר בצדקה מיום בואו הנה בחמלת ה' עלי קרבתי אותו והיה מאוכלי שלחני ומשרתני ולא מצאתי בו מאומה רע אדרבה ראיתיו חושק בתורה ולשמש ת"ח ולא מצא מנוח ועזר כנגדו לכך יצא לח"ל הילכך מותר לצאת ואפילו אם ישתקע שם כיון שבתחלה לא בא פה אלא אדעתא לישא אשה ולא מצאה".
3. חזו"א (שרגא המאיר ח"ב סוף סי' פ"א) – "הי' לי פלפול גדול עם הגאון הדור בעל החזון איש זצ"ל פא"פ בעת שהייתי בא"י בשנת תשי"א-תשי"ב, שדעתו הי' שבחור שבא ללמוד לא"י אסור לצאת לחו"ל, רק לבסוף נתן לי היתר".
4] האם כהנים בזה"ז מותר לצאת מאר"י.
1. עי' יו"ד סי' שס"ט, לשיטות ומראי מקומות.
5] אסור לצאת פירות מארץ ישראל.
1. חכמת אדם (שערי צדק, שער משפטי הארץ פרק י"א סעי' י"ג) – "אין מוציאין כל מיני פירות מארץ ישראל חוץ לגבולותיה, אפילו באותו מלכות, ואפילו במקום דשכיחי (כן מוכח מדלא מחלק הש"ס), לפי שרוב הדרים שם הם עניים, בכדי שלא יתיקר השער. ונראה לי דמיני תבלין מותר. ועוד נראה לי דדבר מועט מותר דבזה לא יתייקר השער".
6] אסור לצאת ספרים מארץ ישראל.
1. חכמת אדם (שערי צדק, שער משפטי הארץ פרק י"א סעי' ט"ו) – "מי שמת והניח ספרים אין מוציאים אותם חוץ לגבולותיה, אפילו באותה מלכות מטעם הנזכר, אם לא שהתנה בפירוש להוציאן, נראה לי דרוצה לומר בשעת קנייתם (כפתור ופרח דף לט ע"ב [פ"י] בשם הירושלמי [סנהדרין פ"ג ה"ט], ושכן כתב בעל העיטור [אות ק קבלת העדות נו:])".
7] קבורת ארץ ישראל.
דור המלקטים - הרב אלפרד כהן (R.J.J. גליון ל"ו עמ' כ"ח), Halachically Speaking (חט"ז מספר ז').
1. בראשית (פרק מ"ז פסוק כ"ט - ל') – "וַיִּקְרְבוּ יְמֵי יִשְׂרָאֵל לָמוּת וַיִּקְרָא לִבְנוֹ לְיוֹסֵף וַיֹּאמֶר לוֹ אִם נָא מָצָאתִי חֵן בְּעֵינֶיךָ שִׂים נָא יָדְךָ תַּחַת יְרֵכִי וְעָשִׂיתָ עִמָּדִי חֶסֶד וֶאֱמֶת אַל נָא תִקְבְּרֵנִי בְּמִצְרָיִם: וְשָׁכַבְתִּי עִם אֲבֹתַי וּנְשָׂאתַנִי מִמִּצְרַיִם וּקְבַרְתַּנִי בִּקְבֻרָתָם וַיֹּאמַר אָנֹכִי אֶעֱשֶׂה כִדְבָרֶךָ:
1. רש"י (רש"י בראשית פרק מז פסוק כט (פרשת ויחי) – "אל נא תקברני במצרים. סופה להיות עפרה כנים (ומרחשין תחת גופי) ושאין מתי חוצה לארץ חיים אלא בצער גלגול מחילות, ושלא יעשוני מצרים עבודה זרה".
2. שפתי חכמים (שפתי חכמים בראשית פרק מז פסוק כט אות ז') – "(מהרש"ל), יש לומר דצריך לג' טעמים הללו, דאי משום כנים לחוד היה לו לצוות לעשות ארון מברזל, לכך פירש גלגול מחילות, ואי משום הני תרי טעמים לחוד אם כן עדיין למה יטריח אותו להעלותו לארץ ישראל מיד, יצוה להם שיעלו עצמותיו עמהם כשיצאו מארץ מצרים כמו שציוה יוסף, לכן פירש הטעם שלא יעשוני עבודת אלילים, ולטעם עבודת אלילים לחוד קשה למה ציוה להעלותו לארץ ישראל, היה לו לצוות להשליכו אל נילוס, לכן צריך לטעם גלגול מחילות, ולהני תרי טעמי לחוד היה לו להשביעו כמו שהשביע יוסף אחיו, לכן צריך לטעם עפרה כנים".
2. מעם לועז (בעל משנה למלך, פר' ויחי) – "כאן המקום לבאר לכם את גודל מעלת קבורת ארץ ישראל שהיא חשובה מאד בגלל ששה טעמים:
1. הטעם הראשון שבשעה שהנשמה נפרדת מן הגוף, אם זה בא"י עולה היא לרקיע בדרך ישרה. כי מקומם של הנפשות הטהורות הוא תחת כסא הכבוד. שהוא כנגד ארץ ישראל ממש. ובית המקדש שלמעלה הוא כנגד בית המקדש שלמטה. ודרך שם נכנסות ויוצאות הנשמות.
1) ודעו כי מן היום שנפטר האדם ועד י"ב חודש, עולה ויורדת הנשמה בקבר כל שבת ור"ח שבאה לבקר הנפטר. וכשהיא בא"י עולה ויורדת בנקל בדרך ישרה. בלי כל עיכוב. ואם מתים בחו"ל, כשהנשמה יוצאת מן הגוף יש לה טורח מרובה לילך בארחות עקלקלות עד שמגיעה לרקיעים. ומעבדה הוא בין מקטרגים של הסט"א, ודומה היא לאדם הנמצא בין חיל גדול של רבבות חיילים מזוינים שהוא סובל הרבה עד שעובר ביניהם. ולכן רוצים היהודים למות בארץ ישראל כדי שהנשמה בשעה שתסתלק מן הגוף תלך ישר בלי שום מתנגד. וכל מי שזוכה למות בארץ ישראל זכותו גדול. ואחרי הפטירה הולכת הנשמה למערת המכפלה ומשם הולכת למקומה. וכל הקבור בא"י כאילו קבור תחת המזבח. זזה כאילו קבור תחת כסא הכבוד.
2. הטעם השני שאלו המתים בחו"ל מתים ע"י מלאך המשחית שהוא ס"מ שהוא מלאך המות. והנפטר בא"י נפטר ע"י מלאך גבריאל שהוא מלאך רחמים. חוץ ממשה אהרן ומרים שאע"פ שמתו בחו"ל לא היתה לס"מ שליטה עליהם.
3. הטעם השלישי כי הנפטר בארץ ישראל אם הוא נקבר באותו יום ממש. אין שולט עליו שום רוח טומאה, כי נקבר לפני הלילה.
4. הטעם הרביעי שצער חיבוט הקבר שהוא מר יותר מן המות. אם נקבר בחו"ל אין אדם הנמלט מן הצער הזה. אבל זה שנקבר בא"י אמרו חכמים שאם זה בערב שבת אחדי ד' שעות של היום, ניצול מחיבוט הקבר. כלומר זה שדר בא י ומת בערב שבת, הרי קדושת א"י וקדושת השבת שתיהן יחד מצילות אותו. וזה סימן שאינו ראוי לשום עונש. ולכן מסדרים מן השמים שפטירתו תהיה בערב שבת, כי בודאי אם הוא חוטא אינו ראוי להנצל מחיבוט הקבר בזכות שתי הקדושות האלו, אלא זאת אומרים שאם הוא יהודי כשר, זוכה להסתלק מן העולם ביום ששי. ואמרו רבותינו שהדברים המועילים להנצל מחיבוט הקבר הם: מתן צדקה. קבלת תוכחה. אהבת גמילות חסדים והכנסת אורחים. ותפלה הנאמרת בכונה בלי מחשבת הבל. אבל לא די לעשות את הדברים האלה כשמזדמנים לידו, אלא חובה לחזד אחריהם, וישתדל שגם אחרים יעשו כל הנ"ל, ויקיימו אותם בלב ונפש ולא כפרעון חוב בכפיה, כי בודאי עי"כ לא ינצל מחיבוט הקבר. ומעשה היה ...
5. הטעם החמישי שאם נקבר בחוץ לארץ בשרו נרקב ומתליע ואמרו חז"ל: קשה רמה בבשר המת כמחט בבשר החי. אבל בא"י מאחר שעפרה דומה לסיד, אינו מתליע.
6. הטעם הששי שבחו"ל יש לאדם ב' מיתות. כי לעת התחיה לא חוזרת הנשמה לגוף אלא כשהוא בא"י, כי היא ארץ קדושה ושם ראוי לעשות הנס הזה של תחית המתים, שהקב"ה בעצמו יפתח את הקברות בידו, ואינו נעשה ע"י שום מלאך, כפי שמבואר בארוכה בביאור ספר יחזקאל. ואם כן אי אפשר לתחיית המתים להיות בחו"ל שהוא מקום טמא. ואין אנו אומרים ח"ו שאין מתי חו"ל קמים לתחיה, כי בודאי כמה צדיקים גדולים קבורים שם. אלא יש עצם קטנה באדם ששמה נסכוי שאינה נרקבת באדמה, כפי שכתבנו בפרשת בראשית. ועצם קטנה זו היא כמו השאור בעיסה, וממנה נוצר כל הגוף, אבל הנשמה אינה חוזרת בה אלא בא"י, והקב"ה עושה להם מחילות שהם מערות חלולות תחת האדמה, שדרך שם מתגלגלות ובאות מן הקבר תחת האדמה. וכך הם גופות בלא נשמות עד שמגיעות לא"י. ושם נותן בהם הקב"ה נשמה והם חיים. וזהו שאומר הכתוב: נותן נשמה לעם עליה (ישעיה מב). ר"ל הקב"ה נותן נשמה לעם ישראל כשהם בארץ הקדושה. ויש אומרים שמלאך גבריאל מביא את העצמות לארץ ישראל ושם הן חיות. וכן מתי ארץ ישראל קמים לתחיה לפגי מתי חו"ל, כי הללו צריכים לבוא לכאן ומתעכבות. וזהו מה שאומר הכתוב: יחיו מתיך גבלתי יקומון (ישעי' כו) שהם מתי חו"ל שאינם חיים לגמרי, אלא בתחילה נוצר גופם ואח"כ הולכים לא"י דשם חיים ומקבלים הנשמה.
7. ודעו שיש לנו בקבלה [חסד לאברהם מ' ג] שמתי א"י קמים לתחיה ארבעים שנה לפני מתי חו"ל. אבל מי שמת בחו"ל ואחד מקרוביו קבור בא"י, הן איש והן אשה, אם הוא דואג לו ועושה צדקה עמו לפי יכולתו, יש כח ביד אותו קרוב להחיותו באותו זמן שחיים מתי א"י. כי הכל נפרע מדה כנגד מדה. ומאחר שהוא החייהו בא"י כדי שיוכל לגור שם, שהיא צדקה חשובה מאד כמו פדיון שבוים בגלל הסיבות שמנינו לעיל בפרשת לך לך. זכות זה מועיל לו הרבה. והוא קם לתחיה הרבה זמן לפני שקמים מתי חו"ל. והטעם שמתי ארץ ישראל קמים לתחיה זמן הרבה לפגי מתי חו"ל, מפני שחייהם היו בצער הרבה, וסבלו הרבה יסורים מרים ובלבד שלא יצאו מן הארץ ...
1) חסד לאברהם (מעין שלישי נהר כ"ג) – "מסורת קבלה היא בידינו שתחיית המתים יהיה בא"י מ' שנה קודם התחייה אשר בחוצה לארץ אמנם כל מי שנפטר בחוצה לארץ ויש לו ממשפחתו קרוב שם בארץ ישראל שהוא חייב באבילתו הן איש או אשה יש כח ביד קרוב ההוא אשר בארץ ישראל להחיות אותן שבח"ל וזה סוד נרמז בפ' תמיד נשחט שארז"ל עתידים הצדיקים שיחיו מתים שנאמר כה אמר ה' עוד ישבו זקנים וזקנות ברחובות ירושלים ואיש משענתו בידו וכתיב ושמת משענתי על פני הנער ומה שתולה כח התחייה בזקנה ולא בצדקה הענין הוא כדי לרמוז כל הדר בא"י נקרא צדיק כמ"ש ועמך כלם צדיקים וכו' ע"כ אמר זקנים ולא צדיקים אמנם סגולה זו דתחייה אינה תלוי בזקנה רק צדיק שיהיה בן תורה שהם נקראים זקנים כמש"ה והדרת סני זקן ופירשו רז"ל זה שקנה חכמה שהוא תורה".
8. ואמרו חכמים שכל אותם המעלות הם לאדם שהיה דר בא"י זמן מה והיה לו זכות למות שם. אבל מי שמת בחו"ל ומביאים אותו לא"י, אין לו כל היתרונות. שאם מת בחו"ל אין ראוי שגופו ייקבר בא"י ועליהם אומר הכתוב: ותבאו ותטמאו את ארצי (ירמי' ב) ר"ל הקב"ה מתלונן ואומר: באתם לטמאות את ארצי. ואם תשאלו והלא יעקב נפטר במצרים, כיצד עשה צואה לקוברו בחברון. דעו שכל זה תלוי בכונת הלב שזו העיקר. יש הרבה אנשים שכל ימי חייהם הם עוסקים בתורה ובמצות והם עושים חסד עם אלו שאין להם אפשרות ללמוד כדי שיוכלו ללמוד במנוחה, וכל יום הם מהרהרים במצות והם נזהרים מאד שלא ליכשל בחטאים, לא קטן ולא גדול, אותם אנשים נקראים קדושים. ואע"פ שהם נפטרים בחו"ל הם זכאים שיביאום לא"י, ועל אנשים האלו אין התורה אומרת ותבאו ותטמאו את ארצי ח"ו. אבל בעונות יש אנשים כאלו שהם מתרשלים ביהדות ואינם חושבים על עולם הבא, שכל מחשבתם נתונה לתענוגות ומנעמי העוה"ז ואינם מרחמים על העניים אע"פ שהם עשירים מופלגים, ואע"פ שאין להם בנים ויודעים שאחרי מותם יבואו אחרים ויקחו חילם ויהנו בו, והם ממתינים עד יום מותם ואז הם עושים צוואה שחלק ..."
3. מעלות קבורה בירושלים.
1. אבות דרבי נתן (נוסחא א פרק כ"ו, גירסת הגר"א) – "הוא היה אומר כל הקבור בשאר ארצות כאלו קבור בבבל. כל הקבור בבבל כאלו קבור בארץ ישראל. כל הקבור בארץ ישראל כאלו קבור תחת המזבח. לפי שכל ארץ ישראל ראויה למזבח. וכל הקבור (תחת המזבח) [בירושלים] כאלו קבור תחת כסא הכבוד שנאמר כסא כבוד מרום מראשון מקום מקדשנו".
2. דברי יואל (ח"ב סי' ק"ג) – "והר הזיתים ידעינן בוודאי שהוא חוץ לחומה, וכיון שהוא ודאי חוץ לירושלים אין לו שום מעלה יותר משאר מקומות שבא"י, וא"כ למה להביא לשם ע"ד לפנות ...".
3. חלקת יעקב (יו"ד סי' ר"ד) – "לפנות בארץ ישראל בכדי להעלותו לירושלים ... לא מצינו כלל בשו"ע ופוסקים איזה היתר מא"י לירושלים, דבתוך החומה אין מלינין מת, וכש"כ שאין קוברין, וחוץ לחומה אין שום עדיפותא מא"י, וזה ברור".
4. ציץ אליעזר (חי"א סי' ע"ד, חי"ד סי' ע"ט ב'  ).
5. שבט הלוי (ח"ב סי' ר"ז אות ב') – "אם איכא מעליותא בירושלים בהאי מילתא, והנה במס' שמחות פרק י' ר"ש בן אלעזר אומר קבר שאולה היתה לר"ג ביבנה שהיו מכניסין את המת לתוכה וכו' ואח"כ מעלין אותו לירושלים, והרמב"ן בס' תורת האדם מביא מאמר זה ושוב כ' אבל לכפרה שלו ולכבודו כגון להעלותו לא"י ולירושלים או לקברו אצל אבותיו מותר ע"כ, הנה מוכח דגם לירושלים בפ"ע איכא מעליותא דכפרה יותר מא"י, ע"ד משנתינו סוף כתובות דהכל מעלין לירושלים, ובטור ושו"ע לא העתיקו זה וראיתי כעת בתו"ה החדשים שהרב המגי' הרגיש בזה. אלא דאיכא למידק דהא איתא בירושלמי פ"ט דנזיר ה"ג ופסקה הרמב"ם פ"ז הי"ד מבית הבחירה דאין מקיימין קברות בירושלים והוא גם כן בתוספתא דנגעים פ"ו, וא"כ להעלותו לירושלים האיך משכחת לה, וא"ת לירושלים לאו דוקא אלא סמוך לירושלים כל שאינו בתוך היקף חומת ירושלים א"כ מה מעליותא יש בזה כיון שהוא חוץ לירושלים, ואולי נאמר ע"ד דאיתא בסנהדרין י"ב ע"ב אין מעברין את השנה אלא ביהודה והטעם דבעינן שכנו של מקום, ופרש"י ירושלים דוקא, אבל הרמ"ה שם חולק על רש"י דכל ארץ יהודה נקרא שכנו של מקום, א"כ גם סמוך לירושלים יש בו קדושה יתרה אמנם דוחק הוא בעיני. אמנם י"ל עפ"י דברי התרגום בשיר השירים ח', ה' - שכתב דתחיית המתים יהיה בהר הזיתים שבירושלים וכל הקבורים שם יפטרו מגלגול מחילות יע"ש דברים קדושים, א"כ כיון שכתבנו דהעלאה לא"י הוא גם מטעם תחה"מ, אם כן יש מעליותא בזה לירושלים על כל א"י, מ"מ להלכה צ"ע בעיני אם אפשר לפנות מא"י לירושלים ע"ד שעשה בית ר"ג דבפוסקים אינו מובא זה והטור השמיט ענין ירושלים, ועיין תשובת הרדב"ז סימן תשל"ב משמע קצת דאיכא עדיפתא בירושלים".
6. הגריש"א זצ"ל (ציוני הלכה אבילות עמ' קי"ט) – "כשדנו לפני רבינו על מעלת הקבורה בירושלים. השיב רבינו: הר המנוחות זה לא ירושלים. שאלה: הר הזיתים. תשובת רבינו: גם זה חוץ לירושלים".
8] להביא לקבורה מחו"ל בארץ ישראל.
1. אינו דומה קולטתו מחיים לקולטתו אחר מותו.
1. כתובות (דף קיא.) – "אמר רב ענן: כל הקבור בארץ ישראל כאילו קבור תחת המזבח, כתיב הכא: מזבח אדמה תעשה לי, וכתיב התם: וכפר אדמתו עמו. עולא הוה רגיל דהוה סליק לארץ ישראל, נח נפשיה בחוץ לארץ, אתו אמרו ליה לרבי אלעזר, אמר: אנת עולא על אדמה טמאה תמות. אמרו לו: ארונו בא, אמר להם: אינו דומה קולטתו מחיים לקולטתו לאחר מיתה".
2. ירושלמי (כלאים פרק ט' סוף הל' ג') – "עולא נחותא הוה אידמך תמן שרי בכי. אמרין ליה מה לך בכי אנן מסקין לך לארעא דישראל אמר לון ומה הנייה לי אנא מובד מרגליתי גו ארעא מסאבתא. לא דומה הפולטה בחיק אמו לפולטה בחיק נכריה. רבי מאיר הוה אידמך ליה באסייא אמר אימורין לבני ארעא דישראל הא משיחכון דידכון. אפילו כן אמר לון יהבי ערסי על גיף ימא דכתיב כי הוא על ימים יסדה ועל נהרות יכוננה. שבעה ימים סובבין את א"י ...".
3. רמב"ם (הל' מלכים פרק ה הלכה י"א) - לשונו מובא לקמן.
2. מחלוקת.
1. ירושלמי (כלאים פרק ט' סוף הל' ג') – "רבי בר קיריא ורבי לעזר הוון מטיילין באיסטרין ראו ארונות שהיו באין מחוצה לארץ לארץ. אמר רבי בר קיריא לרבי לעזר מה הועילו אילו אני קורא עליהם ונחלתי שמתם לתועבה בחייכם ותבואו ותטמאו את ארצי במיתתכם. אמר ליה כיון שהן מגיעין לארץ ישראל הן נוטלין גוש עפר ומניחין על ארונן דכתיב וכפר אדמתו עמו".
3. אין ראוי שגופו ייקבר בא"י [פסק כרבי בר קיריא].
1. זוהר (אחרי מות ע"ב-ב') – "וְכָל מַאן דְּלָא זָכֵי בְּחַיּוֹי, וּמַיְיתִין לֵיהּ לְאִתְקַבְּרָא תַּמָּן, עָלֵיהּ כְּתִיב, (ירמיה ב) וְנַחֲלָתִי שַׂמְתֶּם לְתוֹעֵבָה. רוּחֵיהּ נָפִיק בִּרְשׁוּתָא נוּכְרָאָה אָחֳרָא, וְגוּפֵיהּ אָתֵי תְּחוֹת רְשׁוּתָא דְּאַרְעָא קַדִּישָׁא, כִּבְיָכוֹל עָבִיד קֹדֶשׁ חוֹל, וְחוֹל קֹדֶשׁ. וְכָל מַאן דְּזָכֵי לְמֵיפַּק נִשְׁמָתֵיהּ בְּאַרְעָא קַדִּישָׁא, אִתְכְּפָּרוּ חוֹבוֹי, וְזָכֵי לְאִתְקַשְּׁרָא תְּחוֹת גַּדְפּוֹי דִּשְׁכִינְתָּא, דִּכְתִּיב, (דברים לב) וְכִפֶּר אַדְמָתוֹ עַמּוֹ. וְלֹא עוֹד אֶלָּא אִי זָכֵי בְּחַיּיוֹי, זָכֵי לְאִתְמַשְּׁכָא עָלֵיהּ רוּחָא קַדִּישָׁא תָּדִיר, וְכָל מַאן דְּיָתִיב בִּרְשׁוּתָא אָחֳרָא, אִתְמְשַׁךְ עָלֵיהּ רוּחָא אָחֳרָא נוּכְרָאָה".
1) פירוש – "וְכָל מִי שֶׁלֹּא זוֹכֶה בְחַיָּיו, וּמְבִיאִים אוֹתוֹ לְהִקָּבֵר שָׁם, עָלָיו כָּתוּבּ וְנַחֲלָתִי שַׂמְתֶּם לְתוֹעֵבָה. רוּחוֹ יָצְאָה בִרְשׁוּת נָכְרִיָּה אַחֶרֶת, וְגוּפוֹ בָּא תַּחַת רְשׁוּת הָאָרֶץ הַקְּדוֹשָׁה כִּבְיָכוֹל, עָשָׂה קֹדֶשׁ חֹל, וְחֹל קֹדֶשׁ. וְכָל מִי שֶׁזּוֹכֶה לְהוֹצִיא נִשְׁמָתוֹ בָּאָרֶץ הַקְּדוֹשָׁה, מִתְכַּפְּרִים חֲטָאָיו, וְזוֹכֶה לְהִקָּשֵׁר תַּחַת כַּנְפֵי הַשְּׁכִינָה, שֶׁכָּתוּב (דברים לב) וְכִפֶּר אַדְמָתוֹ עַמּוֹ. וְלֹא עוֹד, אֶלָּא אִם זוֹכֶה בְחַיָּיו, זוֹכֶה לִמְשֹׁךְ עָלָיו רוּחַ קְדֻשָּׁה תָּמִיד, וְכָל מִי שֶׁיּוֹשֵׁב בְּרָשׁוּת אַחֶרֶת, נִמְשֶׁכֶת עָלָיו רוּחַ אַחֶרֶת נָכְרִיָּה".
2. מעם לועז (בעל משנה למלך, פר' ויחי) - לשונו מובא לעיל.
4. נכון לעלות המת לקבורה באר"י [פסק כרב לעזר, ורב ענן].
1. רמב"ם (הל' מלכים פרק ה הלכה י"א) – "אמרו חכמים כל השוכן בארץ ישראל עונותיו מחולין, שנאמר ובל יאמר שכן חליתי העם היושב בה נשוא עון, אפילו הלך בה ארבע אמות זוכה לחיי העולם הבא, וכן הקבור בה נתכפר לו, וכאילו המקום שהוא בו מזבח כפרה, שנאמר וכפר אדמתו עמו, ובפורענות הוא אומר על אדמה טמאה תמות, ואינו דומה קולטתו מחיים לקולטתו אחר מותו, ואעפ"כ גדולי החכמים היו מוליכים מתיהם לשם, צא ולמד מיעקב אבינו ויוסף הצדיק".
2. רלב"ח (סי' ס"ג) – "ונדון דידן הכי הוא דכל הפוסקים כתבו מעלת הקבור בא"י לענין כפרת העונות ומנוח' הנפש והצלה מצער גלגול מחילות כדאיתא בתלמוד בבלי וירוש' ובמדרשים ואליבא דכלהו לא חיישינן לההיא דרבי בר קיריא דאף על גב דלא דמי קולטו לאחר מיתה לקולטתו מחיים מ"מ נייחא אית ליה למאן דזכי להיות קולטתו לאחר מיתה".
5. ולכן מותר לפנות כדי לקוברו בארץ ישראל.
1. רמב"ן (תורת האדם שער הסוף ענין הקבורה) – "אבל לכפרה שלו ולכבודו כגון להעלותו לארץ ישראל ולירושלים או לקברות אבותיו מותר".
2. רבינו ירוחם (נתיב כ"ח ח"א דף רכ"ט-ב') – "כתוב בירושלמי דוק' ממכובד למכובד או מבזוי למכובד אבל לקברו אצל אבותיו מותר פי' וכן הדין לקברו בארץ ישראל".
3. טור (סי' שס"ג סעי' א') – "לפיכך אסור לפנות המת או העצמות ממקומן לצורך מת אחר וכ"ש לצורך המקום ואפי' כדי לעשות לו קבר מכובד מזה אסור אבל לכפרה שלו או לכבודו כגון להעלותו לא"י או לקוברו בקבר אבותיו מותר".
4. מחבר (יו"ד סי' שס"ג סעי' א') – "אין מפנין המת והעצמות, לא מקבר מכובד לקבר מכובד, ולא מקבר בזוי לקבר בזוי, ולא מבזוי למכובד, ואצ"ל ממכובד לבזוי. ובתוך שלו, אפילו ממכובד לבזוי, מותר, שערב לאדם שיהא נח אצל אבותיו. וכן כדי לקוברו בארץ ישראל, מותר ...".
5. יחוה דעת (ח"ד סי' נ"ז) – "בסיכום: מצוה לפנות עצמותיהם של צדיקים שנפטרו ונקברו בחוץ לארץ, על מנת לקוברם בארץ ישראל בירושלים. ויעשו זאת על ידי אנשים יראי שמים, ובדחילו ורחימו בקדושה ובטהרה, ואחר שאלת מחילה מעצמותיהם הקדושים, ושומר מצוה לא ידע דבר רע. וזכותם תגן עלינו ועל כל ישראל".
6. מפני שאר"י מכפרת.
1) פרישה (סי' שס"ג ס"ק ו') – "כגון להעלותו לארץ ישראל. זהו פירוש לכפרה שלו".
2) ש"ך (סי' שס"ג ס"ק ג') – "בארץ ישראל מותר. שהוא כפרתו שעפר א"י מכפרת דכתיב וכפר אדמתו עמו".
3) גר"א (סי' שס"ג ס"ק ב') – "וכן כדי כו'. שכל משום כפרה מותר כמ"ש בירושלמי בראשונה היו קוברין במהמורות כו' וכמ"ש בס"ד (ע"כ)".
7. מראי מקומות.
1) רמ"א (יו"ד סי' שס"ג סעי' א') – "(יש נוהגין לתת מעפר א"י בקבר) (א"ז), (ויש למנהג זה על מה שיסמוכו) (מדרש תנחומא פ' ויחי)".
2) דברי יואל (ח"ב סי' ק"ג) – "לפנותו לארץ ישראל, לפענ"ד אולי שב ואל תעשה עדיף, דאף שמבואר בשו"ע (יו"ד סימן שס"ג סעיף א') דלא"י מותר, אבל לא ראינו ולא שמענו בכל הצדיקים וכל גדולי הדור שבכל הזמנים לעשות כן, זולת למי שגילה דעתו בפי' קודם פטירתו לפנותו ולהביאו לא"י, ובדבר השכיח טובא הוי לא ראיגו ראיה והולכין אחר המנהג כנודע ...".
3) אג"מ (יו"ד ח"ג סי' קנ"א) – "נזדעזעתי בשמעי הנבלה הגדולה שנעשה בלאנדאן /בלונדון/ איך שאיזה קהל מכרו בית עלמין גדול של הרבה קברים מכמה מאות בשנים לנכרים ומפנים משם את כל המתים מדורות הקודמים אשר כולם היו קדושים וטהורים שהוא דבר מפורסם לאיסור, ועתה נשמע שעוד בית עלמין רוצים למכור ואומרים שהוא ע"מ לקוברם בא"י, הנה דבר פשוט וברור שאף ע"מ לפנותם להקבר בא"י אסור דההיתר שנאמר בש"ע /יו"ד/ סימן שס"ג סעי' א' דכדי לקבור בארץ ישראל מותר, הוא רק ביחיד שבני משפחתו רוצים לפנותו בשביל המעלה הגדולה שיש בא"י לכפרה ובשביל צער הגלגול, אבל לא ברוצים לפנותו מפני שרוצים לשלם לו הרבה כסף עבור המקום שקבור שם אביהם וקרובם ובשביל האיסור לפנות רוצים לקברו בא"י כדי שיוכלו למכור שזה אסור, והטעם פשוט דהא בעצם איכא איסור להוליך מת לקברו בא"י מקרא דותבואו ותטמאו את ארצי שאיתא בירושלמי פ"ט דכלאים ה"ג, ומוכרחין לומר דמצד גודל התועלת דכפרה והצלה מגלגול התירו, ולאו שהתירו איזה איסור בשביל זה דלא מסתבר שיתירו איסורין בשביל כפרה והצלה מגלגול, וראיה מהא דעל ההיתר דלקברו בא"י מותר איתא בהגר"א סק"ב ג"כ מטעם הנ"ל דניחא ליה והוא מוכרח מלשון הש"ע שכתב ובתוך שלו מותר שערב לאדם שיהא נח אצל אבותיו וכן כדי לקברו בא"י מותר, וכן הוא הלשון ברבינו ירוחם נתיב כ"ח ח"א שהוא מקור לדין זה דלקברו בא"י מותר לפנות שג"כ אחרי שהביא הירושלמי דלקברו אצל אבותיו מותר כתב וכן הדין לקברו בא"י, שודאי פירושו על הטעם שמפורש בירושלמי פ"ב דמו"ק סוף ה"ד דערב הוא לאדם שהוא נינוח אצל אבותיו כתבו וכן איכא זה הטעם לקברו בא"י דג"כ ערב וניחא לו דלכן מותר, דאין לומר דללישנא בעלמא כתבו וכן בזה שכן הוא הדין אף שהוא מטעם אחר דהא לא נקטו לשון וכן על דין השלישי בנתנוהו שם ע"מ לפנות שמותר, אלמא דעל הטעם כתבו וכן, וגם בלא זה מנליה לר' ירוחם דין זה דהא ליכא זה בגמ' ולא במס' שמחות אלא שהוא מטעם הירושלמי בהיתר לקברות אבותיו דשייך זה גם לפנות לקברו בא"י למד ר' ירוחם דין זה. וא"כ צריך לומר גם לענין איסור דותבואו ותטמאו דהוא מטעם דכיון דניחא להמת משום חביבותא דא"י ליכא בזה גנאי לא"י דאדרבה הוא שבח שלכן אין בזה משום הגנאי דותטמאו את ארצי כיון דמשום המעלה דכפרה רוצה לשם, ואף שהניחא ליה הוא משני טעמים אצל אבותיו הוא ענין כבוד ובא"י הוא לכפרה כדאיתא בטור במשמעות לשונו וכדפי' הב"י מ"מ נחשב זה טעם אחד לענין היתר הפינוי. וא"כ לא שייך זה כשהכוונה לפנות הוא בשביל ממון ולא חשבו מעולם למעלה להקבר בא"י ורק שהקבורה בא"י יעשה להם היתר לפנות בשביל הרווחת הממון אין לך גנאי יותר גדול מזו לא"י שלכן יש לאסור אף לבנים לפנות אביהן אפילו לקבור בא"י מאחר שכוונתם להרווחת ממון, וכ"ש אחרים שודאי אין מחשבתן כלל לטובת המתים אלא להרווחת הממון שאסור אף שיאמרו שיעשו מצוות גדולות בהממון אסור".
4) אג"מ (יו"ד ח"ג סי' קנ"ג) – "בעניין פינוי עצמות השר משה מונטיפיורי לארץ ישראל ...".
6. ולכן מוליכים מת מחוצה לארץ, לארץ - הגם שאין מוליכים מת מעיר שיש בה קברות לעיר אחרת.
1. מחבר (יו"ד סי' שס"ג סעי' ב') – "אין מוליכים מת מעיר שיש בה קברות לעיר (אחרת), אלא אם כן מחוצה לארץ, לארץ".
1) ציוני הלכה (אבילות פרק ט' הע' ו'), שמירת הגוף והנפש (סי' קצ"ב סעי' ב').
7. צוה שלא להעלותו.
1. מהרלב"ח (סי' ס"ג) – "מ"מ כיון שצוה בפי' לא ניחא לי להורות לבניו שיעברו על דבריו לכתחלה. אמנם היכא שלא צוה בפי' שלא להעלותו אף על גב שגלה דעתו בחייו דלא שפיר למעבד הכין שרי ויאי למסקיה דשתיקה לאו כמחאה דמיא וכל שכן היכא דלא גלה דעתו בחייו דלא שפיר למעבד אלא שבשעת פטירתו שתק ולא צוה להעלותו שמותר לבניו להעלותו ומצוה קא עבדי ועליהם תבא ברכת טוב".
2. פת"ת (ס"ק ב') – "כדי לקברו בא"י עי' (בתשובת ר"ל בן חביב סי' ס"ג) שכתב דאף אם גילה דעתו בחייו בפירוש דלאו שפיר למיסק מיתנא לארעא דישראל (וכדעת רבי בר קיריא בירושל' סוף כלאים) אפ"ה שרי לבנוהי למיסקיה ומצוה קא עבדי מיהו היכא דפקיד לבניו בפירוש דלא לסקוהו אינו רוצה להפריז על המדה ולהורות לבניו שיעברו על דבריו ע"ש".
8. טעמים שלא לעלות מתים לארץ ישראל.
1. אומר הכתוב: ותבאו ותטמאו את ארצי (ירמי' ב) ר"ל הקב"ה מתלונן ואומר: באתם לטמאות את ארצי.
1) עי' לעיל המחלוקת בירושלמי, והפוסקים. ועי' מהרלב"ח (סי' ס"ג), שיכול לחשוש לשיטה זו.
2. ס"ח (סי' תש"י) – "ברזילי הגלעדי אמר (ש"ב י"ט ל"ח) אמות בעירי כי הנאה יש למתים שאוהבים הולכים על קבריהם ומבקשים לנשמתן טובה מטיבים להם באותו ענין. וגם כשמבקשים עליהם הם מתפללים על החיים. וכלב בן יפונה נשתטח על קברי האבות".
3. הגרי"א הנקין זצ"ל (תשובות איברא סי' ס"ו, סי' ס"ח אות ג') – "ואגב ראיתי להעיר על שנתפשט רבוי הוצאות על קבורה ומצבות 'ותקון' שכל אלה הם בניגוד לתקנת רבן גמליאל ועול כבד על קרובים. ועתה הוסיפו להוביל הגוף לקבורה בא"י, אפילו נאמר שיש בזה איזה הידור, הרי אף על בנין ביהכ"נ מהודר ביותר צעקו חז"ל 'לא הוו בני נשא דילעון באוריתא' ונאמר זה גם על עשירים, כ"ש על ת"ח וישיבות שכולם תורה, איני יודע אם יש רשות לבזבז מעות הקדש על זה. ואולי בגדולי הדור שיש בזה כבוד התורה גורם להרבצת תורה בישראל, ויש לדון בזה. אבל באחרים ודאי שאין זה הגון, ובעצם ענין קבורה בארץ ישראל לאלה שבחייהם לא נתאוו לה, נחלקו חז"ל במד"ר פ' ויחי ודנו בזה הגאונים לפנים. הכלל הוא מי שהניח לו אביו מעות או שיש לו משלו הרבה ואינו רוצה לאבדן, לא ישחה עם הזרם להוציאם על עצים ואבני שיש ונסיעות, אלא על תמיכת לומדי תורה וצדקה בכלל. והשם אורחותיו בעולם הזה זוכה ורואה בישועתו של הקב"ה. (תשכ"ד)".
4. תשובות והנהגות (ח"א סי' תש"ז) – "עיקר הדין להביא לקבורה מחו"ל בארץ ישראל, הנה בירושלמי מפורש ע"ז 'ותבואו ותטמאו את ארצי', ורק ביוסף הצדיק ויעקב שהיו אנוסים בחו"ל מותר להעבירם, ומסרו ישראל נפשם ע"ז, אבל מתים אלו שנפטרו ונקברו בגולה, ומעולם לא נתכוונו להשתקע בארץ ישראל, אין צורך להביאם לארץ ישראל, והגם שבש"ע (שס"ג) מפורש שמותר לפנות מת לארץ ישראל, וכן בתשובות מהרלב"ח סי' ס"ג כתב דלא קי"ל כהירושלמי הנ"ל אלא אדרבה יש מצוה להוליכו לא"י שתקלוט אותו גם לאחר מיתה, מ"מ שם מיירי בת"ח ובזמנם שהיה קשה מאוד לעלות לא"י יהיו בחשש סכנה וקושיי פרנסה, ולכן יש לצדד בזמנינו שקל לעלות לא"י ולא עלה, ורוצים להעלות לאחר מיתה, לפעמים עלייתו כשהוא מת דוקא עלול להביא קטרוג ח"ו. ומיהו אם רצה לעלות לארץ ישראל או שעסקו היה בהרבצת תורה בחו"ל, בודאי הוא טובה לנשמתו ליקבר בארץ הקודש שעל זה נאמר וכפר אדמתו עמו, ע' בש"ך שס"ג סק"ג, וכמוש"כ המהרלב"ח שם, וכן אם מפנין בלאו הכי הבית הקברות, וצריכים לקוברם במקום אחר, ודאי דעדיף להעבירו לארץ ישראל וזכות הוא לקרובים להשתדל בזה, ומיהו צ"ב בנתעכל הבשר דכבר נתכפר וכמבואר גבי הרוגי בית דין בסנהדרין מז ב, אם גם בזה מועיל כפרה באדמת ארץ ישראל, ומיהו מתים שבחו"ל אינם חיים אלא ע"י גלגול מחילות, ויש לומר שגם לזה שנתעכל הבשר מועיל להיקבר בארץ ישראל שלא יהיה להם צער גלגול מחילות".
9. מראי מקומות – הר צבי, שד"ח.
1. מו"ק (דף כה.) – "רב הונה ... דרבה בר הונא ורב המנונא ...".
2. כתובות (דף קיא.) – "רבה ורב יוסף דאמרי תרוייהו: כשרין שבבבל א"י קולטתן, כשרין שבשאר ארצות בבל קולטתן. למאי. אילימא ליוחסין, והאמר מר: כל הארצות עיסה לארץ ישראל, וארץ ישראל עיסה לבבל. אלא לענין קבורה".
9] קדימת צדקה.
1. האם יושבי ארץ ישראל קודמין ליושבי חוצה לארץ.
1. יש דין קדימה.
1) מחבר (יו"ד סי' רנ"א סעי' ג') – "ויושבי ארץ ישראל קודמין ליושבי חוצה לארץ".
2) לבוש (יו"ד סי' רנ"א סעי' ג') – "ועוד דרשו [ספרי שם] ... בארצך, יושבי ארץ ישראל קודמין ליושבי חו"ל".
3) גר"א (יו"ד סי' רנ"א סעי' ד') – "ספרי ... בארץ יושבי א"י קודמין ליושבי חוץ לארץ".
4) חסד לאלפים (יו"ד סי' רנ"א סעי' ב') – "ויושבי ארץ ישראל קודמים ליושבי חוצה לארץ".
5) ערה"ש (יו"ד סי' רנ"א סעי' ג') – "ותניא בספרי ... בארצך מלמד שעניי א"י קודמין לעניי חו"ל".
6) צדקה ומשפט (פרק ג' סעי' י"ד).
2. מראי מקומות – שבט הלוי (ח"ה סי' קל"ה אות ב').
1) חת"ס (יו"ד סי' רל"ג) – "איברא דהרמב"ם בהל' אשות מייתי הך מתני' הכל מעלין לא"י והכל מעלין לירושלים ואמנם לא מצאתי לו בהל' מתנות עני' הך ספרי פ' ראה דיש להקדים עניי א"י ולא מייתי רק קדימת דפ' איזה נשך קרוביך מעניי עירך ... אלא שמרמב"ם נראה דלא פסקו כלל להך ספרי וצ"ע".
2. האם יושבי ירושלים קודמין ליושבי שערי העיירות ארץ ישראל.
1. יש דין קדימה.
1) חת"ס (יו"ד סי' רל"ד) – "במה שרמזתי במ"ש בס' ברכי יוסף סי' רנ"א בחילוק צדקה להקדים עושי מצוה ופועלי צדק יותר מן השאר והנחנו ג"כ שישיבת ירושלים חשיבה מישיבת שארי מקומות בא"י א"כ ממילא יש ליושבי ירושלים קדימה מה ליושבי שארי ערי א"י וכל זה ברור ופשוט לכאורה ... בהא סליקנא דעכ"פ מצוה להקדים במנה יפה יושבי ירושלי' על שארי עיירות א"י".
2) פת"ת (יו"ד סי' רנ"א ס"ק ד') – "עיין בתשובת חתם סופר סימן רל"ג ורל"ד שהאריך מאוד דיש להקדים יושבי ירושלים על יושבי שארי העיירות א"י".
3) רק עיר התיקה.
1) עי' שבט הלוי (ח"ב סוף סי' קכ"ז, ח"ה סי' קל"ה אות ב') – "דבזמן הזה אני מסופק לענין קדימת יושבי ירושלים דעיקר הישוב אינו כלל לפנים משטח חומת ירושלים ועיקר העיר ברבבותיה הוא בשטח של ארץ יהודה סתם ולא שייך להקדים יושבי ירושלים ע"ד משנתינו דכתובות ק"י דהכל מעלין לירושלים, ולא שמענו להקדים יושבי יהודה, אף על פי שכ' הרמ"ה בחי' סנהדרין י"א ע"ב דכל ארץ יהודה נקרא שכנו של מקום, מכ"מ לענין זה לא שמענו".
3. מראי מקומות.
1. הגרשז"א זצ"ל (הליכות שלמה תפילה פרק כ"ג הע' ט"ז, עמ' רע"ו) – "ובענין השימוש בבספי מעשר לצורך העלי' לאר"י, הורה, שאם מטרתו להשתקע בה או לחפש דרכים שכל לבוא להשתקע, מותר לשלם הוצאות (חוץ מדמי אכילה ושתי' וכדו', שזה הי' עליו להוציא גם אילו הי' נשאר בביתו) מדמי מעשר, אם אי אפשר לו בענין אחר, אבל אם הביקור הוא רק לתענוג או לראות פני קרוב, אסור".
10] שער ענינים.
1. כיבוד אב ואם או ישוב אר"י.
1. עי' יו"ד סי' ר"מ, לשיטות ומראי מקומות.
2. ברכות (דף ח.) – "אמרו ליה לרבי יוחנן: איכא סבי בבבל. תמה ואמר: למען ירבו ימיכם וימי בניכם על האדמה כתיב, אבל בחוצה לארץ לא. כיון דאמרי ליה: מקדמי ומחשכי לבי כנישתא, אמר: היינו דאהני להו. כדאמר רבי יהושע בן לוי לבניה: קדימו וחשיכו ועיילו לבי כנישתא, כי היכי דתורכו חיי".
1. מהרש"א (חדושי אגדות ברכות דף ח. ד"ה הנוגעים) – "יש לפרש ע"פ מה שאמרו בפ' בני העיר (מגילה כ"ט א') עתידין בתי כנסיות ובתי מדרשות שבבבל שיקבעו בא"י כו' ... ומייתי עלה איכא סבי בבבל תמה למען וגו' על האדמה וגו' ומסיק דאהנו להו דקדימו וחשיכו כו' דהיינו טעמא דבי כנשתא דבבבל ה"ל כאלו הם על האדמה שהרי יקבע לעתיד שם בא"י".
2. כלי יקר (דברים פרק י"א פסוק כ"א) – "למען ירבו ימיכם וימי בניכם על האדמה. במסכת ברכות (ח א) ... וקשה על תירוץ זה כי עדיין הקושיא במקומה עומדת שהרי בפסוק זה אמר סתם על האדמה בלתי שום חלוקה, ומהיכן למד לומר שפסוק זה מדבר דוקא בזמן שאינן הולכים לבית הכנסת לומר שאז דוקא ממועט. ונראה לפרש על דרך שאמרו חז"ל (מגילה כט א) שעתידין בתי כנסיות ובתי מדרשות שבחוצה לארץ שיקבעו בארץ ישראל וכו'. ואם כן האדמה שבכל בתי כנסיות של חוצה לארץ זו היא האדמה של ארץ ישראל שהרי לעתיד יקבע ה' הבתי כנסיות הבנין והקרקע מכל וכל אל ארץ ישראל, ואם כן ודאי האדמה ההיא אדמת קודש היא וחלק מן אדמת ארץ ישראל והמשכים והמעריב בכל יום לבתי כנסיות דומה כאילו בכל יום הוא עומד על האדמה אשר נשבע ה' לאבותם ומקויים בו יעוד למען ירבו ימיכם וימי בניכם על האדמה אשר נשבע ה' לאבותיכם לתת להם, לכם לא נאמר אלא להם פירש רש"י מכאן לתחיית המתים מן התורה, ומה ענין זה לכאן אלא לפי שבזמן ההוא דוקא יקבעו הבתי כנסיות שבחוצה לארץ לארץ ישראל. ויכול להיות שזה מוסב על תחילת הפרשה שאמר ולעובדו בכל לבבכם זו תפילה כפירוש רש"י, ומדקאמר בכל לבבכם שמע מינה שמדבר שרבים מתקבצים לבתי כנסיות להתפלל ועל זה יעד השכר למען ירבו ימיכם וימי בניכם על האדמה".

